Баба Али - 24 соатда мусулмон бўлган энг машҳур нотиқ\n2009 йилда дунёнинг таъсири кучли 500 мусулмонидан бири бўлган Али Ардаконий — интернетда эса Баба Али номи билан танилган ҳажвчи Озодликка интервью берди. Болалигида бекорчи, безори ва ҳатто ўғри тўдалар ичида юрган, аммо 20 ёшга етгач бир кеча-кундузда мусулмон бўлган Баба Алининг маърузалари интернетда 10 миллион маротабадан ортиқ томоша қилинган.\n“Ислом ва мусулмонлар” эшиттиришида янги туркум\n"Ислом ва мусулмонлар” эшиттириши орқали янги туркум саҳифаларни тақдим қилиш ҳаракатидамиз.\nШу вақтга қадар Ўзбек имомлари рукни орқали Ўзбекистонда яшаган, яшаётган саноқли ислом олимлари тақдирига оид ҳикояларни тақдим қилдик. (Бу рукнни ҳам давом эттирамиз ва янгиликларларни бундан буён "Мусулмонлар ва демократия" саҳифасида кузатинг.)\nБундан баён кўзгуни Ўзбекистондан ташқаридаги мусулмонларга тутмоқчимиз ва диққатимизни фақатгина ўзбек мусулмонлари эмас, бошқа миллат вакилларига ҳам қаратмоқчимиз.\nБу йўлдаги дастлабки саҳифамиз қаҳрамони интернет тармоғида маърузалари10 миллион маротадан ортиқ тингланган, номи дунёнинг таъсири кучли 500 мусулмони рўйхатига киритилган нотиқ Баба Али - Али Ардаконийдир.\n24 соат ичида мусулмон бўлган безори болакай\nАсли эронлик, аммо ҳозир АҚШнинг Калифорния штатида яшаётган 37 яшар Баба Али – Али Ардаконийнинг аслида мусулмонлик ва ислом динидан хабари бўлмаган.\nЯъни исломий давлатдан бўлган бу оилада мусулмонликка амал қилган ва бу ҳақда Алига сўзлаган бири бўлмаган.\nЎз тили билан айтганда у мусулмон бўлгунича “ўта ёмон ишлар билан шуғулланган кўча боласи” бўлган.\n- Исломга киргунимга қадар менинг жуда ёмон дўстларим бўлган. Баъзида улар хавфли ҳам эди ва уларнинг айримлари қамоққа ҳам тушган. Ўшанда мен жуда ёмон аҳволга тушиб қолган ва яшашдан мақсадимни йўқотган эдим. Ўша кезларда мен Викка динига эътиқод қилар эдим, табиатдан ҳар хил илоҳларни топиб олиб сиғиниб юрар эдим. Аммо, Оллоҳга шукр, бир куни мени исломга тўғри амал қиладиган мусулмонларга йўлиқтирди, зеро, бунақа мусулмонлар бугунги кунда жуда кам учрайди ва мен уларнинг таъсирида 24 соат ичида исломни қабул қилдим, - дейди Али Озодлик билан суҳбатда.\nХудди ўша кезларда 20 яшар Алининг отаси оғир хасталикдан оламдан ўтган ва бир тўда безори болалар ичида катта бўлган ёш ўспирин чуқур умидсизликка тушиб қолган эди.\n- Мен ҳаёт ҳақиқатини англаш учун турли динларни ўрганишга киришдим ва қайсидир нуқтага келганда мазмунни йўқотиб қўявердим. Охир-оқибат, ўрганмаганим бир ислом дини қолди ва мен бур кун сочларини қирмизи рангга бўяб олган қиз ўртоғим билан Исломий маданий марказлардан бирига бордим ва эртаси куниёқ исломни қабул қилдим, - деди Али Ардаконий.\nУ исломни қандай таниган бўлса, уни худди шу йўл билан бошқаларга ўргатишга қарор қилгач, ҳаёт тарзи мутлоқ ўзгариб кетганини айтади.\nМайда масалалар билан машғул мусулмонлардан қочиш\nАслида ахборот технологияларига ихтисослашган, кичиккина бизнес очишни орзу қилиб юрган Али 20 ёшида мусулмон бўлган ва зудлик билан ислом илмини ўрганишга киришган.\nҚуръон, ҳадис, фиқҳ китобларини варақлай бошлаши билан Али атрофидаги аксар мусулмонлар диндорликни – ибодат ва илмда, деб билиши ҳамда шу билангина чекланиб қолаётганини сеза бошлаганини айтади.\nУнинг сўзларига кўра, ислом тарихи ва аҳли илмлардан қолган китобларни ўқишу, беш маҳал намоз ҳамда рўзани мусулмонлик, деб тушунаётган диндошлари уни ҳайратга солган.\nЭнг ачинарлиси, аксар мусулмонларнинг таҳоратни қандай олиш, намозни қандай ўқиш устидаги баҳслар билан оввора экани эди, дейди Али Озодлик билан суҳбатда.\n- Исломда мавжуд тўрт йирик таълимот – Ҳанафий, Шофейлик, Моликий ва Ҳанбалий мазҳаблари аслида ислом фиқҳидан таълим берувчи тўрт йирик таълимотдир. Уларнинг ҳаммаси тўғри. Аммо, бугун биз мусулмонлар намозда қўлни қандай тутиш ҳақида соатлаб баҳслашамиз. Ҳатто, суннийлар ва шиалар — бир-биримизни Ислом дини қонунларини бузганликда айблаб қоралаймиз ва шу билан бугунги мусулмонлар учун долзарб бўлиб турган йирик муаммолар – оиладаги зўравонлик, ажрашишлар ва фарзанд тарбияси ёҳуд "мусулмон" ва "ислом" сўзлари ёнига террорчи, деган тамғанинг ёпиштирилаётганига оид муаммолардан чалғиб ўтирибмиз, - деди Али.\nАли Ардаконий буни реалликни тобора чуқур англагани сари шунчалик кўпроқ сиқила бошлагани ва охир-оқибат, бу ҳақдаги фикрларини бошқаларга улашишга қарор қилганини айтади.\nУ рафиқаси ва икки фарзанди билан яшаётган Лос Анжелес шаҳридаги икки хонали уйининг бир хонасини кичиккина студияга айлантириб, Ummah Films номли студия очади ва йиғилиб қолган фикрларини жамлаб, тартибга солиб, интернет орқали маърузаларни бошлайди.\nИсломни бошқаларга танитиш истаги\nБаба Али шу кунга қадар 10 тадан маърузани ўз ичига олган 3 та туркумни эълон қилган. Шу кунларда тўртинчи туркум устида ишлаяпти.\nУнинг Youtube тармоғида кўп тингланган маърузаси исломни қабул қилган аксар мусулмонларда кузатилгани каби “Мен қандай қилиб мусулмон бўлдим”, деган мавзуда.\nЭшиттиришимиз бошида сўзлаб бергани каби Баба Али 24 соат ичида мусулмон бўлган ва бугунги дунёда адашиб-улоқиб юрган мусулмонлар ҳақида сўз борар экан, уларга қарата ҳар доим айтадиган гапи: “Биз исломни намуна ўлароқ намоён қилишимиз керак”, деган гапдир.\nМаърузада ухлаб қолманг!\nАввалига Баба Алининг нутқ сўзлаш услуби ҳақида икки оғиз сўз.\nҲозир АҚШда ҳажвчилик билан шуғулланаётган мусулмон сўз усталари кўпаймоқда.\nУлар сатира ва юмор воситасида бугунги мусулмонларга камчиликларини намойиш қилар экан, шу орқали хатоларни тўғирлаш ва соф исломни тушунтиришга уринадилар.\nУлардан бири бўлган Баба Али йирик планда камера қаршисига ўтирадида, томошабин билан гўёки юзма-юз суҳбатлашади.\nАммо, бу суҳбатлар давомида Али дин ва мусулмонлар ҳақида тортишаётган икки кишининг ролини ижро этади. Камеранинг у ёнидан бу ёнига тез-тез ўтар экан, Баба Али бугун аксар мусулмонлар тилининг учида турган саволларни улар тилидан ўртага ташлаб, ўз тили билан жавоб беради.\nОчиғи, уни илк бор томоша қилишни бошлаган томошабин Алининг фавқуллода тез ва кутилмаган ҳаракатларидан ўзини толиққандай ҳис қила бошлайди.\n- Мен махсус шундай услубни танлаганман. Чунки аксар ҳолларда жума хутбаларига борган мусулмонлар зерикиб, уйқусраб ўтирадилар. Маъруза қилаётган имомлар ҳам зерикарлик ва оғир тилда маъруза қиладилар. Асло бундай бўлиши керак эмас. Ҳаётимиз учун ўта зарур бўлган диний масалалар қизиқ ва жонли тилда, сўзлашув услубида бўлиши керак, деб ҳисоблайман, - деди Али ўз услуби ҳақида берган саволимизга жавобан.\nҚуйидаги видеода унинг айнан Жума намозидаги хутбалар ҳақидаги маърузасини томоша қилишингиз мумкин.\nИсломни мусулмонга тушунтираётган экспертлар ҳақида\nБаба Алининг бугунги оммавий ахборот воситаларида ислом дини талқинига муносабати акс этган маърузаси ҳам кўплаб интернет фойдаланувчилари эътиборини қозонган.\n- Ҳар гал телевизорни ёқсам, исломни тушунтираётган бирини кўраман. Лекин у танитаётган исломни мен танимайман. Худдики, у мутлақо бошқа дин ҳақида гапираётгандек. Чунки, улар ҳар гал динни экстремистларга боғлайверадилар, дер экан Али кўпчиликнинг тили учида айланаётган саволни бошқа бири қиёфасида ўртага ташлайди:\n- Балки тасодифдир?!\nКейин эса Али ва бу саволга: “Мен бундай ҳисобламайман”, дея жавоб беради ҳамда бунинг сабабини қисқа ва лўнда тилда тушунтиришга уринади:\n- Улар шу йўл билан маълум бир кишиларда жамоатчилик фикрини уйғотади ва оқибатда, улар исломни ёмон кўрадилар. Эътибор қилинг, бугун ислом дини ҳақида энг кўп ёлғон информация берилаётган соҳа киноиндустриядир. Чунки уларнинг узрлари бор: "Бу ахир киноку!?" дейишади-қутулишади. Бунақа киноларда мусулмонлар ролини ўйнаётган актёрлар ҳақида эса мен: “Улар уй вазифасини бажармаган”, деган бўлар эдим, - дейди Али.\nУнинг фикрича, ислом ва мусулмонлар ҳақида сўз очаётган эксперт ҳамда мусулмонлар қиёфасига кираётган актёрларнинг аксар ҳолларда бу динни энг зарур даражада бўлса-да, ўрганмасдан бу ишга киришгани яққол кўриниб қолади.\nБунинг энг оддий мисоли ўлароқ, Баба Али шундай ҳолатни мисол келтиради:\n- Нима учун улар ҳар гал иблисга тенглаштирилган бош қаҳрамон экранда пайдо бўлиши билан кадр ортидаги фонда азонни эшиттирадилар? Эй яхшилар, ахир азон намозга чақириқ, холос! Бу тасодифми?! Мен бундай демаган бўлар эдим. Аслида улар шу ҳаракатлари билан тинчликни кўзлаган динни зулмга қориштирмоқдалар, - дейди Али азоннинг асл мазмунини яна бир карра ёдга олишни тавсия қилар экан.\nБугунги дунёда мусулмон бўлиш осон эмас\nБаба Али маърузаларида кундалик актуал масалаларни бир-бир тилга олар экан, булар орасида бевосита ҳар бир мусулмонга тегишли бўлган нуқталарни топиш ва зиддиятларга барҳам беришга уринади.\n- Аслида бугунги дунёда мусулмон бўлиш осон эмас. Айниқса, 2001 йилги 11 сентябрь воқеаларидан буён. Бугун ер юзида яшаётган 6 миллиарддан ортиқ одамнинг 1 ярим миллиарди мусулмон. Демак, агар ислом терорни ўқитса, унда ҳар 4 мусулмоннинг бири зўравонлик қилиши керак. Энди, мусулмон жиноятчи кўрсатилган оммавий телешоуни охирги марта қачон кўргансиз, айтинг менга? - деб савол ташалаган Али АҚШдаги телеканалларнинг криминал хроникани бериб борадиган бир неча машҳур шоуларини санайди.\nДарҳақиқат, қизларини уйи ертўласига қамаб, йиллар давомида зўрлаган оталар, қўшни оилани ўлдириб, боғчасига кўмиб юбораётган жиноятчилар, наркотикка берилиб кетган ёшлар, банкларни ўмараётган робберлару ҳакерлар, киллер ёллаётганган зиёлилар ва ҳоказо ижтимоий-иқтисодий-сиёсий жиноятларни ҳикоя қиладиган телешоулар АҚШ ва умуман замонавий дунёда оммалашиб бормоқда.\nБаба Али бу фикрни тилга олганини шундай изоҳлайди:\n- Аслида бундай жиноятчилар ҳамма диний гуруҳларда бор. Шунинг учун сиз бу динни (Исломни - Таҳр.) тушунмоқчи бўлсангиз, мусулмонларни эмас, исломни ўрганинг! Акс ҳолда Хитойдаги мусулмонлар сони Саудия Арабистонидаги мусулмонлар сонидан икки баробарга кўп бўлмас эди, - дейди Али ва бу гапида мусулмонликни ота-онасидан мерос олганларни эмас, балки мусулмонликка амал қиладиганлар назарда тутганини аниқлаштириб.\nМаърузаларида яна Баба Али шу кунлардаги мусулмонларнинг бош оғриғига айланган аэропортлардаги тинтувларни ҳажв қилади.\nУнга кўра, бунинг асл сабаб бугунги дунёда исломни тушунмайдиганлар ва оммавий ахборот воситалари босими остида тушунишни истамайдиганларнинг кўпайётгани, деб ҳисоблашини айтади.\nМусулмон бўлсанг, самолётда учиб кўр!\n“Аэропорт хавфсизлиги ходимлари, одатан шарқона қиёфадаги одамни кўрса, ҳатто мусулмон бўлмасада уни, албатта текширади. Аваллари қора бўлсанг, машина миниб кўр, деган гап бўларди. Ҳозир эса мусулмон бўлсанг, самолётда учиб кўр, деган нақл пайдо бўлган. Кириб борар экансиз, хавфсизликка масъул ходимларнинг сохта табассум ва мантиқсиз саволларга бой текширувидан ўтишга мажбур қоласиз”, дейди Али маърузаларидан яна бирида.\nКейин эса хавфсизлик хизмати ходими билан одатий суҳбатни ҳажв қилади.\n"Ассалому алайкум, жаноб. Ширкатимизга хуш келибсиз, биз танлов асосида йўловчиларимизни текширяпмиз ва бугун сиз танландингиз. Майлими, сизни электрон ускуналаримиз воситасида текширсак?\nБу саволга сиз албатта: "Ҳа” деб жавоб берасиз ва бу ходим кейинги мантиқсиз саволга ўтади:\n- Сизга баъзи саволлар берсам ва сумкангизни текширсам, рухсатингиз билан!\nСиз яна: "Ҳа" дейсиз. Кейин у яна сўрайди:\n- Сиз бирор хориж давлатига учаяпсизми?\nСиз эса ҳайрон бўласиз ва: “Бу маҳаллий рейс эмасми?” дейишга уринасиз. Аммо, хавфсизлик хизмати ходими гапингизни шартта бўлади:\n- Жаноб, илтимос саволларимга жавоб беринг! - дейди яна ўша сохта табассумини сақлашга уринган ходим ва кейин навбатдаги мантиқсиз саволни беради:\n- Бугун сизнинг бирор террорчи давлатга саёҳат қилиш режангиз борми?\nБу саволга жавобан сиз: “Мен ахир Чикагога учмаяпманми?” деб энасангиз қотса, у яна юмшоқ оҳангда таҳдид қилади:\n- Жаноб, саволга жавоб беринг, илтимос!\nСиз эса: "Йўқ террорчи давлатга учмаяпман. Аммо, жаноб "террорчи давлат" дегани нима дегани ўзи?" деб сўрашга мажбур қолсангиз, бу ходим яна сохта мулойимлик билан сизга жавоб беради:\n- Бомбалаётган ёки бомбалашни режалаётган исталган давлат ёҳуд бомбалаётган ёки бомбалашни режалаётган исталган давлатни қувватлаётган исталган давлат — террорчи давлатдир, жаноб.\n- Ахир, бу деярли дунёнинг ҳамма давлати, дегани эмасми?\n– Ҳа, худди шундай, жаноб, - дея жавоб берган хавфсизлик ходими камига сўнггида сизга оқ йўл ҳам тилайди:\n– Бизнинг ширкатимиз хизматидан фойдаланганингиз учун катта раҳмат, жаноб! Илтимос, фақат маҳаллий рейслар йўналишида учишда давом этинг, раҳмат жаноб!\nШу тариқа, назорат постидан ўтишингизга рухсат беради. Эу Худо ўзингга шукр, деб 10 қадам юрар–юрмас, қиёфаси аввалгисидан ҳеч фарқ қилмаган навбатдаги хавфсизлик ходимга дуч келасиз:\n- Ассалому алайкум жаноб, ширкатимизга хуш келибсиз, биз танлов асосида йўловчиларимизни текшираяпмиз ва бугун сиз танландингиз! - дея ҳажв қилади маҳорат билан хавфсизлик ходими қиёфасига кирган Баба Али.\nОртиқча эзма, майдагап бўлманг, биродар!\nБугун исломга эргашганларга нисбатан кўп ҳолларда асоссиз ва ортиқча эҳтиёткорликка асосланган сиёсатни “параноя”, деб танқид қилган Али мусулмонларнинг ўзида учрайдиган камчиликларни ҳам унутмайди.\n"Илтимос, ноқулай ва бемаъни ҳаракатларингиз билан секюритида турган ходимлар диққатини тортиб, йўловчилар навбатини узайтирманг! Бунинг учун баъзи эсламатмаларни бершим мумкин. Қуйидаги ҳаракатлардан чекланинг:\n1-ҳаракат: Нотўғри тушунилиши мумкин бўлган комик футболкаларни кийманг!\n2-ҳаракат: Самолётда берилган овқатнинг ҳақиқатда ҳалол ёки ҳалол эмаслиги устида борт ходимлари билан ортиқча тортишманг!"\nБу эслатмаларни берар экан, Баба Али, инжиқ ва майдагап мусулмон қиёфасига киради:\n"Қулоқ солинг, мен ишонч ҳосил қилишим керак: Бу гўшт ҳалолми, ростдан ҳам ҳалолми, ҳақиқатда ҳам ҳалолми, деяпман сизга? Мен ҳалол овқат буюрма қилганман, пулини тўлаганман! Менга қассобнинг кимлигини айтинг! Қассобнинг исмини айтинг! У қўли билан сўйганми молни ёки электрон мослама билан сўйганми? Сўйилган мол нима еган? Агар қассобни топиб бермасангиз мен бу овқатни емайман! Ҳей, менга қаранг, дедим?! У ҳолда менга менежерни чақиринг! - дейди безорижон мусулмон йўловчи қиёфасига кирган Али.\nУ бундай хулқи билан мусулмонларни бошқа дин вакилларига жиғига тегмаслик, уларнинг сабрини синамасликка чақиради.\nМусулмоннинг энг катта муаммоси — унинг ўзи!\nНазарига тушган ҳамма-ҳаммани аёвсиз ҳажв қилаётган ва шу йўл билан асл ислом – тинчликни тарғиб қилувчи, поклик-ҳаллолликка чақирувчи, зулм ва зўравонликдан қайтарувчи исломни тушунтиришга уринган Али Ардаконий бугунги мусулмоннинг энг катта муаммоси унинг ўзи, деб ҳисоблайди.\n- Бугунги энг катта муаммо бу — Сизнинг ўзингиз! Бугун ота-оналар ўз авлодларини тўғри тарбиялаши лозим ва бу борган сари қийинлашмоқда. Бугун мусулмон ота-оналар ўз фарзандини тушуна олмаяпти. Катталар бир кун юртимизга қайтамиз, дейди. Аммо болалари учун ватан у яшаётган давлат. Катталар болаларини ўзининг яқинлари ва миллатдошлари билан оила қилсин, дейди. Болалари эса бирга ўсган яқинлари орасидан умр йўлдош қидиради. Катталар ишла, пул топ ва ғамла, бир кун ватанга қайтамиз, дейди. Болалари эса бугун яшашни истайди. Ваҳоланки, бу ижтимоий ҳаётимиздаги муаммоларнинг бир қисми, холос. Бунақа муаммолар қайнаб ётибди ва бизнинг айбимиз – ўзимизни яхши англамаганимизда, - деди Али Озодлик билан суҳбатда.\nИншаоллоҳ, яхши мусулмон бўлсангиз, ҳамма сизга интилади\nБаба Али бугунги ислом ва мусулмонлар муаммосини уч қисмга бўлиб, бунга тартиб беришга уринади.\nУнинг фикрича, бугунги мусулмон биринчи ўринда ўзи ва Оллоҳ ўртасидаги муносабатни англаши ва тўғри йўлга қўйиши лозим. Иккинчи навбатда, ўзининг ўзи билан муносабатини ислоҳ қилиши, учинчи ўринда эса ўзи ва бошқалар ўртасидаги муносабатни англаб олиши ва тўғри йўлга қўйиши лозим.\n- Иншаоллоҳ, агар сиз яхши мусулмон бўлсангиз, бошқалар сизга ўхшашга интилади. Бошқаларга намуна бўлиш эса бизнинг ўзимизга боғлиқ. Бунинг мен билган тўғри йўли эса — исломга тўғри ва тўлиқ амал қилишдир! Биз бошқаларга ўрнак бўлиш орқали исломни намойиш қилишимиз керак, - дейди Баба Али ҳар видеоҳажвияси сўнггида.\n"Ислом ва мусулмонлар" эшиттириши.


ЎзА - Туризм соҳаси яна оёққа туриши керак\n31.05.2020 Чоп этиш версияси\nДунёда шиддат билан тарқалаётган коронавирус пандемияси жамиятнинг барча соҳаларига, шу жумладан, туризм соҳасига ҳам салбий таъсирини кўрсатмоқда. Касаллик тарқалишининг олдини олиш мақсадида деярли барча давлатлар ўз чегараларини ёпиб, давлатлараро транспортнинг барча турлари тўхталди. Бу эса бутун дунё давлатлари ўртасидаги интеграция жараёнларига салбий таъсир қилиб, биринчи навбатда дунё бўйлаб туристлар оқимини кескин камайтирди. Албатта бу жараён Ўзбекистонни ҳам четлаб ўтмади. Айниқса сўнгги йилларда фаол ривожланиб келаётган туризм соҳаси биринчилардан бўлиб катта зарар кўра бошлади.\nҲозирги кунда аксарият давлатларда карантин чекловлари босқичма-босқич бекор қилинмоқда. Шундан келиб чиқиб, шу йилнинг 28 май куни Ўзбекистон Республикаси Президенти Шавкат Мирзиёев томонидан «Коронавирус пандемиясининг салбий таъсирини камайтириш учун туризм соҳасини қўллаб-қувватлашга доир кечиктириб бўлмайдиган чора-тадбирлар тўғрисида»ги фармон имзоланди.\nАлбатта, сўнгги йилларда юртимизда ўзининг янги ривожланиш босқичига кирган туризм соҳаси учун ушбу фармон айни муддао бўлди. Чунки пандемия сабабли ички ва ташқи туризм бутунлай тўхтаган, меҳмонхоналар, дам олиш масканлари ва бошқа туристик фаолиятга боғлиқ барча соҳалар катта қийинчиликни бошидан кечираётган эди. Энди фармонда белгиланган қатор имтиёзлар туфайли ушбу соҳа яна оёққа туриб, ўзининг олдинги ҳолатига қайтиши лозим бўлади. Чунки, партиямиз Сайловолди Дастурида ҳам алоҳида таъкидланганидек, туризм – иқтисодиётнинг ривожланиш жараёнини янада тезлаштирувчи омил сифатида муҳим ўрин тутади. Қўшимча иш ўринлари яратилишига, иқтисодий фаол аҳолининг бандлигини оширишга, миллат фаровонлигини юксалтиришга, миллий, маданий ва маънавий қадриятларимизни дунёга тарғиб қилишга хизмат қилади.\nСтатистик маълумотларга кўра, ўтган йили Ўзбекистонга 6,7 миллион нафар сайёҳ келиб, мамлакатимиз 10 дан ортиқ нуфузли халқаро нашрларда энг жозибали туристик маскан сифатида эътироф этилган.\nПрезидентимиз 2020 йил 24 январдаги Ўзбекистон Республикаси Олий Мажлисига Мурожаатномасида туризмни иқтисодиётнинг стратегик тармоғига айлантириш устувор вазифа эканини таъкидлаган эди. Шунингдек, жорий йилда хориждан келадиган сайёҳлар сонини 7,5 миллионга, 2022 йилда 10 миллионга ва 2025 йилда 12 миллионга етказиш режалаштирилган эди. Лекин коронавирус пандемияси сабабли нафақат Ўзбекистонда балки, бутун дунёда туризм соҳаси катта зарар кўрди. Жумладан, Қорақалпоғистон Республикасидаги меҳмонхона ва бошқа жойлаштириш воситаларига жами 2019 йил давомида 46386 дан зиёд меҳмон ташриф буюрган бўлса, шундан 21399 нафарини чет эллик сайёҳ ташкил қилган. 2020 йил январь-март ойларида эса, 5283 нафар маҳаллий ва 1 063 нафар хорижий сайёҳ ташриф буюрган бўлиб, ўтган йилнинг шу даврига нисбатан 8 фоизга камайганлигини кўришимиз мумкин. Коронавирус пандемияси сабаб жорий йилнинг иккинчи чорагида бу кўрсаткич бундан ҳам пасайиб кетиши шубҳасиз.\nЭндиликда Президентимиз фармонига кўра, ушбу соҳани давлат томонидан қўллаб-қувватлаш кучайтирилади. 1 июндан бошлаб туроператорлар, турагентлар, жойлаштириш воситалари ва умуман деярли барча ушбу соҳа субъектлари санитария-гигиена қоидаларига амал қилинган ҳолда яна ўз фаолиятини бошлайди. Мавжуд иш ўринлари тикланади ва шу билан бирга янги иш ўринлари яратилади, демакки аҳоли даромадлари ҳам ошади.\nБундан кўриниб турганидек, туризм – мамлакатимиз иқтисодиётини янада юқори кўтаришда алоҳида ўринга эга бўлади ва албатта давлатимиз ривожига ўз ҳиссасини қўшади.\nЎзМТДП Қорақалпоғистон Республикаси Кенгаши раиси


16:03 05 Август 2020\n18:16 21.07.2020 (Янгиланган 18:32 21.07.2020) Ҳавола олиш\nОлимпиада-80: ҳаммаси қандай бўлган эди? (21)\nБундай йирик мусобақаларни ташкил этишда ким қандай ёрдам берди – Sputnik мақоласида батафсил танишинг.\nОлимпиадани қабул қилган шаҳарлар\nОлимпиада-80 нинг эътиборли жиҳати шундаки, Москва баъзи мусобақалар билан “ўртоқлашган”: Эстония ССРда елканли регата, Киев (Украина ССР), Минск (Белоруссия ССР) ва Ленинградда (РСФСР) футбол ўйинлари бўлиб ўтган.\nСССР Олимпия қўмитаси президиуми аъзоси Андрей Кислов Sputnik нашрига иттифоқ республикаларда мусобақаларни ўтказиш ҳақидаги қарор қандай қабул қилинганини ҳикоя қилиб берди.\n“Дўстларимизни хафа қилиб қўймаслигимиз ва имкони борича турли республикаларни жалб қилишимиз лозим эди, - дея хотирлайди у. – Биз, ташкилий қўмита Халқаро олимпия қўмитаси қоидаларини бузмаслик учун уларни қандай жалб қилишни ўйлаб топдик. Бир неча шаҳарларнинг тўлақонли олимпия шаҳарлари бўлиши учун бу бизнинг катта меҳнатимиз эди”.\nХалқаро олимпия қўмитаси ижозати билан олимпия машъаласини Москвадан тўртта шаҳарга Ленинград, Киев, Минск ва Таллинга олиб ўтдик. “Ҳамма шаҳарлар мусобақаларни олий даражада ўтказди, муаммо кузатилмади, - дея эслайди СССР Олимпия қўмитаси президиуми аъзоси. – Олимпия ўйинлари вақтидаги бирор бир йирик жанжални эслай олмайсиз-ку? Бу бўлмаган”.\nОлимпия объектлари нафақат Москвада, балки иттифоқнинг яна уч республикаси пойтахтларида барпо этилган. Шаҳарларнинг инфратузилмалари замонавийлаштирилган.\n“Футбол ўйинлари ўтказилган Киевда Олимпиада бошланишидан бир мунча муддат олдин стадион ва учта янги меҳмонхона, ресторанлар ва қаҳвахоналар қурилган, - дейди тарихчи Елена Истягина-Елисеева. – Минскда “Динамо” стадиони замонавийлаштирилган. Таллинда спорт делегацияларни қабул қилиш учун Олимпия шаҳарчаси барпо этилган, меҳмонхона, денгиз вокзали, халқаро аэровокзал, телеминора, спорт заллари қад ростлаган. Елканли марказни шаҳар билан боғлаш учун махсус янги автомобиль йўли қурилган”.\nТаллин қандай қилиб Ригадан ўзиб кетди\nНега елканли регата учун Таллинни танлашган? Андрей Кисловнинг сўзларига кўра, бир нечта бошқа вариантлар кўриб чиқилган.\n“Елканли спорт борасида республикалар ўртасида кураш бўлганди, - дея хотирлайди Кислов. – Қуйидаги вариантлар: Сочи, Рига, Таллин, Ленинград. Мен, масалан, уни Ленинградга бериш тарафдори эдим. Лекин елканли регатани ўтказиш учун биринчи рақамли номзод сифатида Рига кўрилган. Биз XXI Олимпия ўйинларига даъвогарлик қилган пайтларимизда (ўшанда у Канаданинг Монреаль насиб қилганди) Рига варианти биринчи даражали эди”.\nШунга қарамасдан Эстония пойтахти олимпия пойгасида Латвия ССР пойтахтини ортда қолдирган.\n“Рига раҳбарияти Таллин намойиш этган абжирликни намойиш этмаган. Таллиннинг шаҳар ютиб чиққан – жуда ғайратли одам. Унга бир сўз айтишинг билан, бир зумда ижро этади. Таллин жуда катта даромад олган. Чунки агар республика рўйхатга киритилса, у шон-шуҳратдан ташқари молиявий ёрдам ва ўз захираларини республикага сарфлаш имкониятини оларди”.\nЭстониянинг ҳатто ўзининг рамзий олимпия белгилари бор эди: елканли спорт учун алоҳида, эстон олимпия тимсоли – тюлень Вигрини ишлаб чиқишди.\nУч мамлакат, икки республика\nИттифоқ республикалар бевостида иштирок этган яна бир муҳим олимпия тадбири бу олимпия олови эстафетаси эди.\n“Йўл Украина ва Молдова ҳудуди бўйлаб, жумладан, Кишинев, Черновц, Хмельницкий, Винница, Житомир, Киев, Полтава, Харьков шаҳарлари бўйлаб ўтган, - дейди тарихчи Елена Истягина-Елисеева. – Ушбу аҳоли пунктларига Москва йўлида хорижлик сайёҳлар ташриф буюриши кўзда тутилган эди. Шу боис уларнинг инфратузилмаларини замонавийлаштириш ва ташқи қиёфаларини яхшилаш қарори қабул қилинган”.\nШунда қилиб, эстафета йўли таъмирланган ва миллий услубда меҳмонхона, кемпинг ва ресторанлар қурилган.\nАндрей Кисловнинг сўзларига кўра, югурувчилар махсус комиссия томонидан саралаб олинган. Қариндошлари гапи ёки ошна-оғайнигарчилик орқали бирор бир кишининг югуриш варианти ҳақида гап ҳам бўлиши мумкин эмасди.\n“Югурувчиларни Москвадан олиб келмаганмиз. Республикаларнинг ўзи саралаб оларди, лекин улар ошна-оғайнигарчиликка йўқ қўймаслиги керак эди. Эстефетага олинган кишилар маълум ютуқларга эришган фуқаролар бўлиши шарт эди. Энг асосийси – олимпия машъали. Либос японча эди. Унга тайёрлаган японлар катта пул тўлаган”.\n“Машинада кетаётганимизда йўлларда одамлар тўпланиб, меҳмонга чорларди. Биз тўхташга мажбур бўлардик. Улар бизни ярим кундан буён кутиб туришган экан! Демак, қадаҳ кўтариш, тамадди қилиш ёки ҳеч бўлмаган тост айтиш керак. Йўлимизда давом этамиз. 10-15 километр нарида яна оломон тўпланиб турибди. Яна тўхташимиз керак, чунки у ерда бўлажак олимпия олови делегацияси бўлиши ҳақида хабар қилгандик. Барча республикаларда худди шундай ҳолат кузатилди. Уларнинг ҳаммасига беш баҳо қўйиш керак. Мен буни ўз мавқеим ва вазифамдан келиб чиқиб баҳо бериш ваколатига эга бўлган расмий шахс сифатида айтяпман. Асабларимиз бузилмаган”, - дея ёдга олади Кислов.\nБир йил ўтиб вазият такрорланади: олимпия машъали ўтиш керак бўлган йўлда минглаб, баъзан ўн минглаб кишилар тўпланган.\n1980 йилги Олимпия ўйинларида иттифоқнинг деярли барча республикаларидан вакиллар иштирок этган. Шунингдек, Олимпиадада Совет Иттифоқининг турли республикаларидан бўлган ҳакамлар иштирок этган. Барча ССР олимпия тимсоли билан сувенир ишлаб чиқарган.\nОлимпиада маҳаллий ишлаб чиқарувчилар учун ўз товарии кўрсатиш имконини ҳам берган. Маиший ёки либос товарлар соҳасида совет ишлаб чиқарувчиларининг унчалик мақтангулик нарсаси йўқ эди. Озиқ-овқат ишлаб чиқарувчилари бу бошқача тус олган. 1980 йил июль ойида Душанбедан Москвага мева ортилган вагон йўлга чиққан.\n“СССР Қишлоқ хўжалиги вазирлигидан буюртма келиб тушди – Олимпия ўйинларига энг сара ва сархил тожик меваларини олиб келиш, - дея эслайди Тожикистон Академия фани ботаника боғи бош ҳисобчиси Алишер Саидов. – Ҳикматулло Бўриев, собиқ бошлиғим, республика Қишлоқ хўжалиги вазирлигида лавозимли ишда ишларди. Ўшанда у бу юкларни жўнатиш билан шахсан шуғилланган. Москвага республика колхоз ва совхозларида етиштирилган энг сара 28 та узум нави келтирилган”.\nМеваларни самолётда жўнатиш имконияти бор эди, лекин Бўриев совутгичлар билан жиҳозланган вагонда жўнатилади деб туриб олди. Ҳар бир юк қоғозга ўралган эди.\n“Москвада меваларни Қишлоқ хўжалиги вазирлиги тақсимларди, - дея ҳикоя қилади Алишер Саидов. – Лекин аниқ биламанки, қайсидир бир қисми ВДНХгача етиб борган ва павильонлардан бирига кўргазмаган қўйилган. Тожик узумлари билан чет эллик делегациялар сийланган. Бўриев айрим узум навларини ҳатто Францияга олиб кетишганини айтганди”.\nМосквада мева экспедицияси билан қизиқарли ҳолат рўй берган. Улар келишганда қаердан келишганини сўрашган. “Тожикистондан, Ленин туманининг “Коммунизм” колхозидан, - дея жавоб беришган меҳмонлар. “Сизлар нима келтирдингиз? – деб сўрашган москваликлар. “Узум, шафтоли, анор (русча таржимаси гранат. Граната қурол сўзига ўхшаш – таҳр.)”, - дейишган колхозчилар. Сўнгра улар кутиб олгани чиққанларнинг ранглари нима сабабдан ўзгариб кетганини англашмаган. Бўриев қутиларни очиб, бу қурол эмас, балки мева эканини кўрсатишига тўғри келган.\nЎзбекистон ҳам сархил меваларни жўнатган\nОлимпиадага Ўзбекистон ССРдан мевалар жўнатилган. Энг сара ва сархиллари.\n“Ўзбекистон Олимпиадага энг яхши узум, ўрик, сабзавот етказиб берган, - дея эслайди Санкт-Петербургнинг ташқи алоқалар қўмитаси раҳбарининг маслаҳатчиси Исмат Кучиев, Олимпиада йиллари Ўйин хавфсизлигини таъмилаган СССР КГБ бўлинмасида ишлаган. – Авваллари Москвадаги “Ўзбекистон” Савдо уйига режали етказиб бериш бор эди. Олимпиада учун энг яхши, энг сархил маҳсулотлар Мева-сабзавот савдо вазирлигига жўнатилган. У ердан савдо шохобчаларига чиқарилган”.\nМевалар поездда олиб келинган. Мева вагонида чиптасиз Москвага бухоролик ёш курашчи келишга муваффақ бўлган.\n“Бухорода таниқли самбочи оила Юсуповлар яшайди, - дея ҳикоя қилади Исмат Кучиев. – Оиланинг барча аъзоси – СССР спорт усталари. Уларнинг отаси мева вагонига бепул ўтириб, Москвага келган”.\nАйтганча, Олимпиадаги келиш жуда қийин бўлган: ҳаммани ҳам олаверишмаган, вилоятдан 10-15 кишидан.\n“Ўшанда Москвага йўлланма намунали иш учун рағбат эди, - дея эслайди Ўзбекистон Республикаси Фанлар академияси тарих институти собиқ директори Равшан Абдуллаев. – 10-12 кишидан иборат гуруҳимизни Фарғона вилояти қўмитасида ташкиллаштиришди. Бизни Москвага Олимпиада очилишига вакил қилиб юборишди. Биз у ерда бир ҳафта бўлдик. Ҳар бир вилоятдан тахминан 1-15 кишидан саралаб олишган. Ёпилиш маросимига бошқа гуруҳ жўнатилган эди. демак, бутун Ўзбекистондан ўшанда Олимпия ўйинларига 100-150 киши вакил қилиб жўнатилган, лекин, бундан ҳам кўп бўлиши мумкин.”\nМевалардан ташқари Москвада ўзбекистонлик ошпазлар ва официантларга талаб катта бўлган.\n“Улар интурист” болалар эди, - дея эслайди. Исмат Кучиев. – Уларни ишга бўлган жиддий қараш ажратиб турарди. Улар таом тортишни, чет тилларини билишарди”.\n“Очилиш ва ёпилиш маросимларида жуда кўп вино бўлган. Молдован, грузин, озарбайжон винолари бўлганини аниқ эслайман. Коньяклар ҳам. Арман коньяги аниқ бўлганди”, - дея ҳикоя қилади тарихчи Александр Никишин.\nГрузиянинг вино-ароқ маҳсулотлари ҳамиша катта шуҳратга эга бўлган. Грузияга вино ўлкаси сифатида пойтахт меҳмонлари ва спорт делегацияси аъзоларини Бахус ичимлиги билан таъминлаши керак эди.\nАгар мураббий, ҳакам, ХОҚ вакилларини алкоголь ичимлигини ичишда чекламаган бўлса, Олимпиадада спорчиларга ичиш, албатта, тақиқланган эди. Уларни фақат алкоголсиз ичимлик билан зиёфат қилишарди. “Кока-кола”да улғайган Ғарб СССРда сюрприз кутиб турарди. Хорижликлар бу мамлакатда америка “Кола”сига ўхшаш нарса ишлаб чиқара олишмайди деб ўйлашарди. Бу ерда эса тушлик ва кечки таом вақтида спортчиларга грузин лимонади “Лагидзе суви” ва машҳур “Боржоми” минерал сувини қуйиб узатишарди. Грузиянинг ўзига хос “Кола”си америка брендини доғда қолдирган.\nЎйинларга тайёргарлик кўриш доирасида бутун СССР бўйлаб турли кўплаб корхоналари жалб қилинган: масалан, айрим меҳмонхоналардаги мебель Латвия ССРдан келтирилган; махсус автотехника Украина, Латвия, Грузия ва Арманистонда ишлаб чиқарилган; спорт объектларидан электрон таблолар Украина ССРда ишлаб чиқарилган.


ЕИнинг 27 давлати раҳбарлари иттифоқнинг Буюк Британиясиз келажаги бўйича Рим декларациясини имзолашди\n16:19 / 25.03.2017\nЕвропа иттифоқининг 27 давлати етакчилари ҳамжамиятнинг Буюк Британиясиз келажаги бўйича Рим декларациясини имзолашди. Ҳужжатнинг тантанали имзоланиш маросими Римдаги Капитолий тепалигида бўлиб ўтди, у ерда Рим шартномасининг 60 йиллиги муносабати билан ЕИ йиғилиши ўтказилмоқда.\nДекларация Буюк Британиянинг Европа иттифоқидан чиқиш жараёни ишга туширилиши аввалида имзоланди.\nТаъкидланишича, Польша бош вазири Беата Шидло имзолаш вақтида ручкани ҳужжат устига яқинлаштириб, бир неча сонияга тўхтаб қолган. У имзо қўйганидан сўнг эса қўлларини турли томонга ташлаб, кулимсираган.\nҲужжат Европа келажагининг барча соҳалардаги кўринишини ўз ичига қамраб олган. Франция президенти маъмуриятининг хабар беришича, унда европаликларнинг сўнгги 60 йил давомидаги ютуқлари ҳам (жумладан тинчлик, фаровонлик, Европа ижтимоий модели), ЕИ олдида турган чақириқлар ҳам, - популизмнинг ўсиши, Европа институтларидан норозилик ва террорчилик хавфи бор.\nДекларацияда Brexit фонида қолган давлатларнинг янада бирлашишга бўлган интилиши акс эттирилган.\n"Биз Европа иттифоқини янада кўпроқ бирлашиш ҳамда умумий қоидаларга риоя этиш орқали кучлироқ қиламиз", - дея маълум қилишган давлат раҳбарлари.\nЕвропа иттифоқи етакчиларининг фикрича, хавфсизлик ва ҳимоя, фаровонлик ҳамда иқтисодий ўсиш, ижтимоий сиёсат ва халқаро аренадаги кучли позициялар келажакда энг устувор вазифалар бўлиб қолади.\nШу билан бирга, ЕИ Европа позициясини янги шерикликни ташкил қилиб ҳамда “Яқин Шарқ, Африка ва бутун дунёда” барқарорлик ҳамда фаровонликка кўмак бериш орқали кучайтириш ниятида.\nЕвропа етакчилари мудофаа ва хавфсизликни НАТО билан шерикчиликда мустаҳкамлаш ниятидалар, бироқ Иттифоққа аъзо-давлатларнинг алоҳида жиҳатлари эътиборга олинади.\nИмзолаш маросими консерваторлар Саройининг Горацийлар ҳамда Куриацийлар залида бўлиб ўтди – айнан шу ерда, 1957 йилнинг 25 март куни Европа иқтисодий ҳамжамиятини ташкил этиш ҳақида келишув имзоланган.\nБуюк Британия Европа иттифоқи Рим декларацияси


Шотурсунов кетди, бугун “Машъал” билан ўйнаймиз | "NAVBAHOR" FUTBOL JAMOASINING RASMIY WEB SAHIFASI\nШотурсунов кетди, бугун “Машъал” билан ўйнаймиз\nМавсумга Тошкентда ҳозирлик кўраётган жамоамиз бугун пойтахт йиғинидаги иккинчи назорат ўйинида майдонга тушади. Бу сафар футболчиларимизга Муборакнинг “Машъал” жамоаси рақиблик қилади. “Газчилар”га қарши учрашув соат 13.30да “Оқ-тепа” клубига қарашли ўйингоҳда бўлиб ўтади. Таркибдаги ўзгаришлар хусусида гап кетганида, мавсумлар оралиғида жамоамиз машғулотларига жалб этилган Фарруҳ Шотурсунов айни пайтда жамоамиз билан бирга эмас. Шотурсуновга мураббийлар қарорига кўра жавоб берилди.


Cobalt 19 ёшли велосипедчини уриб кетди. Йигит воқеа жойида ҳалок бўлди\nЖамият 17:21 / 15.10.2021 1072\nМаълум қилинишича, жорий йил 11 октябрь куни соат 17:30ларда давлат аҳамиятига эга бўлган 4Р-56 Оқтош — Чўя автомобил йўлининг Манғит маҳалласи ҳудудидан ўтган 11-километрида одам ўлими билан боғлиқ йўл-транспорт ҳодисаси содир бўлган.\nНавоий шаҳрида яшовчи 1987 йилда туғилган ҳайдовчи М.Ж. ўз бошқарувидаги Cobalt машинаси билан Манғит маҳалласи ҳудудидан ҳаракатланиб бораётиб йўлнинг қатнов қисмида велосипеди билан ётган шу маҳаллада яшовчи 2002 йилда туғилган О.У.ни уриб юборган. Оқибатда О.У. оғир тан жароҳатлари олиб воқеа жойида вафот этган.\nҚайд этилишича, мазкур йўл-транспорт ҳодисаси юзасидан Нарпай тумани ИИБ томонидан Жиноят кодексининг 226-моддаси 2-қисми билан жиноят иши қўзғатилган.\nФото: Самарқанд вилоят ЙҲХБ ахборот хизмати\nТаъкидланишича, жорий йил 13 октябрь куни Манғит маҳалласида жойлашган 50-мактабда мазкур йўл-транспорт ҳодисаси юзасидан муҳокама йиғилиши ўтказилган. Йиғилишда Нарпай туман ИИБ ва ЙҲХБ масъуллари, маҳалла аҳли иштирок этган. Йиғилишда мутасаддилар томонидан ҳайдовчиларга йўлларда ҳаракатланишда эътиборли бўлишлари, спиртли ичимлик истеъмол қилганда машина бошқармасликлари, қоидаларни бузмасдан ҳаракатланишлари лозимлиги уқтирилган. Пиёдалар ва велосипедда ҳаракатланадиганларга кўчани кесиб ўтишда ҳушёр бўлишлари, йўл четидан эҳтиёт бўлиб юришлари, ота-оналар эса ёш болаларни қаровсиз қолдирмасликлари таъкидлаб ўтилган.


Солижон Абдураҳмонов 10 йилга кесилди\n07 июл 2022, Тошкент вақти: 08:49\nhttp://gdb.rferl.org/4822E55C-B674-424F-9605-966F8E19A008_w203.jpg --> http://gdb.rferl.org/4822E55C-B674-424F-9605-966F8E19A008_mw800_mh600.jpg 10 октябр куни Нукус шаҳар жиноий ишлар судида журналист ва ҳуқуқ фаоли Солижон Абдураҳмоновни 10 йил муддатга қамоқ жазосига маҳкум қилиш бўйича суд хукми эълон қилинди. Суд хукмига кўра, Солижон Абдураҳмонов наркотик модда сотишга ҳаракат қилганликда айбланди ва жазони умумий тартибли колонияда ўташ, наркотик топилган машинани давлат фойдасига мусодора қилиш белгиланди.\nСолижон Абдураҳмоновнинг ҳибсга олинганига 126 кун тўлган куни суд хукми ўқилди. Солижон Абдураҳмоновнинг адвокати Баҳром Абдураҳмонов суд ҳукми борасида Озодликка маълум қилди.\n“Жиноят кодексининг 25 моддаси ва 273 модданинг 5 қисми асосида 10 йил муддатга озодликдан маҳрум қилиш¸ жазони умумий тартибли колонияда ўташ белгиланди. Наркотик топилган машина давлат фойдасига мусодара қилинадиган бўлди. Уларнинг бундай айбловга далил ва асослари етарли эмас”.\nСолижон Абдураҳмонов жорий йилнинг 7 июн куни ҳибсга олинганди. У ҳибсга олинган пайти унинг машинасидан 114 грамм марихуана ва 6 граммга яқин қорадори топилган. Дастлаб у наркотик истеъмол қилишда айбланди. Кейинчалик наркотик сотишга ҳаракат қилганликда қораланди. 9 октябр кунги маҳкама жараёнида Солижон Абдураҳмоновнинг машинасидан наркотик топилган ҳолат тасвирланган видео намойиш қилинди. Адвокат Рустам Тўлагановга кўра, видео тасвирда Солижон Абдураҳмоновнинг машинасига наркотик махсус ташлаб қўйилганини исботловчи далиллар бор бўлсада¸ суд буларни ҳисобга олмаган.\n“Мен буни Солижон акага уюштирилган деб ўйлайман. Булар сотиш мақсадида деяпти лекин аслида сотиш мақсади бўлмаган. Ҳатто ўзи ҳам наркотик борлигини билмаган. Ҳаммаси уюштирилганлиги бошидан кўриниб турибди. Милициялар худди машинани ҳамма жойини кўргандай қилиб¸ келиб туриб бакнинг тагидан целофанни олди. Аввало машинадан топилган наркотикнинг унга тегишли эканлигини исботлаб бермади. Агар Солижон ака ушлаган бўлганида унинг бармоқ изи чиқиши керак эди. Аниқлаганда ҳам ўша милиция ходимларини бармоқ изи чиқарди. Шунинг учун булар уни текширишмади. Исботи йўқ бўлганлиги учун ҳукм асоссиз деб ҳисобланади. Буларнинг ҳаммаси уйдирма”.\nШунингдек, адвокат Баҳром Абдураҳмонов маҳкамада қатнашган айрим гувоҳларнинг кўрсатмалари ҳам Солижон Абдураҳмонов фойдасига бўлганини суд инобатга олмаганлигини айтади.\nМаҳкамада Солижон Абдураҳмоновга сўз берилганида у ўзига қўйилган айбловларни инкор қилган. Суд жараёнини бевосита кузатган хуқуқ фаоли Комилжон Ашуровга кўра, Солижон Абдураҳмонов ўзининг ҳибсга олинишини касбий фаолияти туфайли ҳукумат томонидан уюштирилганлигини айтган.\nСолижон Абдураҳмоновнинг адвокатлари суд хукмига норозилик билдириб, аппеляция тартибида шикоят аризаси ёзишларини таъкидлашди.\n“10 кунни ичида аппеляция шикояти берамиз. Лекин бу аппеляциядан ҳам нажот йўқ. Булар аппеляцияда ҳам ҳукмни ўз кучида қолдиради. Республика олий судига чиққанда у ëғини давом эттирамиз”¸ деди Рустам Тўлаганов.\nЭслатиб ўтамиз, Солижон Абдураҳмонов Uznews.net интернет сайтининг Қорақалпоғистондаги мухбири бўлиб фаолият кўрсатаётганди. Шунингдек, у «Озодлик» ва «Америка овози» радиолари, Уруш ва тинчликни ёритиш институти сингари бир қатор халқаро оммавий ахборот воситалари билан ҳамкорлик қилган. Шу билан биргаликда Солижон Абудараҳмонов беш йилдан буён Инсон ҳуқуқлари халқаро жамиятининг ҳудудий вакили сифатида фаолият кўрсатаётганди.


Олмаота суди фаол аёл Асия Тулесова эркинлигини чеклади\nОлмаота суди фаол Асия Тулесовани ҳокимият вакилига нисбатан зўравонлик ва ҳақоратлашда айбдор деб топиб бир ярим йилга эркинлигини чеклашга ҳукм қилди.\nМедеу туман суди қарорини чоршанба куни эрталаб эълон қилди. Суд Тулесовани сақлаб турилган ЛА-155/18 тергов турмасидан зудлик билан озод қилишга, шунингдек, Тулесовани 8 июндан 12 августгача қамоқда ушлаб турилган вақтини бир кун ҳисобидан икки кунлик эркинлигини чеклаш деб ҳисоблашга қарор чиқарди. Қамоқда ушлаб туриш чорасини суд ҳеч қаерга бормаслик ва ўзини тегишли тартибда тутиш кўринишига алмаштирди. Суд яна ундан жабрланувчига товон тўлаш фондига 41670 танга (100 доллар атрофида) ундиришга қарор қилди. Ҳукм ҳозирча қонуний кучга киргани йўқ.\nИш юзасидан прокурор бир кун олдин Тулесовага колонияда жазони ўташ шарти билан бир йиллик озодликдан маҳрум этиш жазосини сўраган. Унга кўра, Тулесованинг айби иш юзасидан жабрланувчи сифатида чақирилган олти нафар полициячининг кўрсатмалари билан тасдиқланмоқда.\nМунозаралар чоғида адвокатнинг айтишича, таркибида жиноий ҳуқуқбузарлик йўқлиги учун Тулесованинг оқланиши – реабилитация ҳуқуқи тан олинган ҳолда оқланишини талаб қилади. Ҳукм эълон қилинганидан кейин ҳимоя томони суд қароридан норози эканини ва уни юқори судларда даъво қилишини айтди.\n– Ҳукмга қўшилмайман. Биз апелляцияга берамиз. Ҳар қандай ҳолатда биз Тулесованинг оқланишига эришиш учун саъй-ҳаракат қиламиз, – дейди Озодликка Тулесованинг адвокати Жохар Утебеков.\nҲукм эълон қилиниши арафасида суд биносига уни қўллаб-қувватлаш учун фаолнинг тарафдорлари келишди. Айблов ҳукмини улар “Судьяга уят!” ҳайқириқлари билан кутиб олишди. Жараён якунланганидан кейин фаол аёлнинг қариндошлари ва тарафдорлари, шунингдек, ОАВ вакиллари уни дарвоза олдида кутиб олиш учун вақтинча сақлаш изолятори томон йўл олишди.\nТулесовага 6 июнь кунги ўнлаб кишилар митингга чиққан Олмаота марказидаги қўлга олишлар чоғида ҳокимият вакилига нисбатан “ҳақоратлаш” ва “куч ишлатиш” айбловини қўйишди. Тулесовага қарши айблов асоси — у полициячи бош кийимини уриб тушириб юборган ҳолат акс этган қисқа видеоёзувдир. Судда сўнгги сўзида фаол полиция ходимлари томонидан куч қўлланилишига жавоб қайтарганини айтиб, фуқароларнинг тинч йиғилиш ҳуқуқи “ҳуқуқни муҳофаза қилувчи органлари томонидан ҳам ўзини тинч тутишни назарда тутади” деб ҳисоблашини қўшимча қилди.\nТулесовани изоляторга 9 июндаги у қарши чиққан муддатидан илгари президентлик сайлови санасига бир кун қолганида тиқишди (намойиш иштирокчиларининг минглаб қатнашчилари қўлга олиниши билан кузатилган сайловлар, мустақил кузатувчилар хабарига кўра, кўп сонли қонунбузарлик билан ўтган. Нурсултон Назарбоевнинг номзоди Қосим-Жомарт Тоқаев ғолиб деб эълон қилинди). 10 июнь куни суд унинг қамоққа олинишига санкция берди, аммо ўшандан бери ҳибс муддатини узайтириб туришди. Адвокатнинг жазо чорасини озодликдан маҳрум этиш билан боғлиқ бўлмаган чора билан узайтириш тўғрисидаги аризасини суд рад этди.\nБир неча халқаро ҳуқуқни ҳимоя қилиш ташкилотлари Қозоғистон расмийларини Асия Тулесовани озод этишга чақирдилар ва фаолнинг қўлга олинишини асоссиз деб атамоқдалар.


Архивы ҚОНУН - tafsilar.info\n07 Oktabr 11:10 by Редакция\nЎзбекистонда «коррупцияга қарши қонун ҳужжатлари» тамойилига ва коррупцияга қарши экспертиза ўтказиш тартибига мувофиқ қонунчиликни кенг кўламли текширувдан ўтказиш режалаштирилган. Адлия вазирлиги «Норматив-ҳуқуқий ҳужжатлар ва уларнинг лойиҳалари коррупцияга қарши экспертизасини янада такомиллаштириш чора-тадбирлари тўғрисида» Президент қарори лойиҳасини муҳокамага қўйди. Ҳозирги ҳуқуқни қўллаш амалиёти қонунчиликда коррупцияга шароит яратадиган меъёрларни аниқлаш ва йуқ қилиш тизимининг сифати ва самарадорлигини\nАУДИТкоррупцияга қарши курашмеъёрий-ҳуқуқий ҳужжатларЭКСПЕРТИЗАҚОНУН\nҲарбийлар давлатга етказилган зарар учун жавобгар бўлади\n04 Oktabr 13:00 by Редакция\nҲарбий хизматчилар давлатга зарар етказганликлари учун моддий жавобгарликка тортиладилар Президент “Умумий ҳарбий бурч ва ҳарбий хизмат тўғрисида” ги Ўзбекистон Республикаси қонунига ўзгартиш ва қўшимчалар киритиш ҳақида ”ги қонунни имзолади. Адлия вазирлиги хабарига кўра, ҳужжат ҳарбий хизматчилар, олий ўқув юртлари курсантлари, ҳарбий хизматга чақириладиган, ҳарбий тайёргарликка чақирилган ва сафарбарлик чақируви захирасида хизмат қилаётганларнинг моддий жавобгарлигини белгилайди.\nмоддий жавобгарликЎЗГАРИШЛАРҚОНУНҲАРБИЙҳарбий хизматчи\n24 Sentabr 10:35 by Редакция\nРоссия меҳнат миграцияси соҳасидаги ҳуқуқий муносабатларни тартибга солувчи янги қонун ҳужжатларини тайёрламоқда. Миграция соҳасидаги янги қонун чет элликларнинг кириши, қолиши ва меҳнат фаоллигига таъсир қилади, ҳужжат 2024 йилдан кучга кириши мумкин, деди Россия Ички ишлар вазирлиги Миграция муаммолари бош бошқармаси бошлиғининг ўринбосари Кирилл Адзинов. «Биз миграция соҳасидаги қоидаларни тубдан ўзгартирадиган, чет эл фуқароларининг келиши, қолиши,\n15 Sentabr 21:35 by Редакция\nСербия парламенти кирилл алифбосини ҳимоя қилиш тўғрисидаги қонунни бир овоздан қабул қилди. Маълум қилинишича, Сербиянинг Миллий ассамблеяси (бир палатали парламент) «Серб тилидан жамоат ҳаётида фойдаланиш ва кирилл ёзувини ҳимоя қилиш ва сақлаш тўғрисида» қонун қабул қилган. Бу ҳақда чоршанба куни парламент матбуот хизмати хабар берди. «Бугун, Сербия бирлиги, эркинлиги ва Давлат байроғи куни Халқ ассамблеяси»\n13 Avgust 20:40 by Редакция\nСтатистика қўмитаси статистик маълумотларни йиғиш ва қайта ишлаш соҳасидаги фаолиятни тартибга солувчи янги қонунчилик актига изоҳ берди. Давлат статистика қўмитаси шарҳида бу соҳада қонун билан киритилган янгиликлар санаб ўтилган. Шунингдек, 2002 йилда қабул қилинган «Давлат статистикаси тўғрисида» ги қонун халқаро стандартларга тўлиқ мос келмаганлиги қайд этилган. Янги қонун ишлаб чиқилганда, Бирлашган Миллатлар Ташкилотининг Европа иқтисодий


Зикрилла Неъмат асарлари, китоблари\nЎзбекистон Ёзувчилар уюшмаси аъзоси, истеъдодли шоир Зикрилла Неъмат 1961 йил Бухоро вилояти Ғиждувон туманида туғилган. ТошДУнинг журналистика факультетини ҳамда Ўзбекистон Республикаси ИИВ Академиясини тугатган.\nШоирнинг «Иккимизнинг ёниқ ишқимиз», «Юртим навоси», «Қайтар дунё», «Остонадан бошланар Ватан», «Спитаменнинг сўнмас кўшиғи», «Эзгулик ўлкаси», «Онам эккан райхонлар» сайланмаси, «Мухаммас гулшани», «Қалбим қалъаси», «Қалдирғочлар кайтган кун» каби ўндан ортик китоблари чоп этилган.\nШоир “Ватан ҳакида кўшиклар” китоби учун "Энг улуғ, энг азиз” республика танлови ғолиби, “Ягонасан, мукаддас Ватан!” ва “Мардлар қўриқлайди, Ватанни!” кўрик-танловларида биринчи ва олий ўринларга сазовор бўлган.\nАълочилар алифбоси (2021)\nМарди майдонлар юрти (2019)\nМангу қўшиғимсан, Ватан (2018)


Анчелотти: «Тўғри йўлдамиз. Гуруҳда 1-ўринни эгаллаш муҳим»\n«Реал» бош мураббийи Карло Анчелотти ЕЧЛ 5-тури доирасида «Шериф» (3:0) устидан қозонилган ғалабадан сўнг ўз фикрлари билан ўртоқлашди.\n«Реал» ғалабадан сўнг 12 очко билан 1/8 йўлланмасини қўлга киритди. Мадрид клуби сўнгги турда «Интер» (10) билан ўйинда 1-ўрин масаласини ҳал қилади.\n«Тўғри йўлдамиз. Менга ўйинимиз ёқади. Жамоа яхши формада, жисмонан тайёр. Биз учун гуруҳни 1-ўринда якунлаш муҳим. Қандай бошлаган бўлсак, шундай тугатишга ҳаракат қиламиз.\nАлаба? Уни захирага олдик, чунки тўпиғида муаммо пайдо бўлди. Аммо бу жиддий эмас, деб ўйлайман. Ишончим комилки, у кейинги ўйинларга тайёр бўлади», – дея Анчелоттининг сўзларини келтиради УЕФА расмий сайти.


Расман! "Барселона" 18 ёшли голландиялик футболчи билан шартнома имзолади\n23 май, 2019, 17:15 435\nТеглар:Барселона | Голландия\nУ энди дунёнинг энг кучл жамоаларидан бирида ўйнайди.\n"Барселона" ўзининг расмий сайтида Голландиянинг "Гронинген" клуби ярим ҳимоячиси Людовит Рейс билан шартнома имзолаганини эълон қилди.\nТаъкидлаш керакки, ушбу трансфер каталонияликларга 3,25 млн еврога тушди. 18 ёшли голландиялик футболчи эса “кўк-анор ранглилар” билан кейинчалик яна икки мавсумга узайтириш ҳуқуқи билан 2022 йилга қадар шартнома имзолади. “Барселона” эса унга 100 млн евро миқдорида товон пули белгилади.\nМаълумот учун, Рейс "Гронинген" клуби тарбияланувчиси ҳисобланади. У 2017 йилдан буён асосий жамоада тўп суриб келмоқда. У жорий мавсум 50та ўйинда иштирок этиб, ўз ҳисобига 2та гол ҳамда 2та голли узатма ёздириб қўйишга эришди.\nКуман "Барселона"ни бошқариши мумкинлиги ҳақидаги саволга жавоб берди\n"Барселона" 18 ёшли голландиялик футболчи билан шартнома имзолайди\n"Барса" янги дарвозабон топди


ЭРКАКЛАР ШИФОКОР ҚАБУЛИГА НЕГА КАМ БОРАДИ?\nАмерикалик мутахассислар эркак кишининг умр кўриш давомийлиги бевосита унинг эркаклик хусусиятига боғлиқлигини аниқлашди: инсониятнинг кучли ярми вакиллари шифокорларга жуда кам мурожаат қилиши ва соғлиғига доир муаммоларни эътиборсиз қолдириши кўпинча жуда ҳалокатли оқибатларга олиб келади.\nРатгерс университетидан мутахассислар 250 нафар эркак ўртасида онлайн-сўровнома ўтказишди, иштирокчининг ҳар бири эркаклик хусусияти ҳақида ўз фикрларини билдиришди.\nШунингдек, тадқиқот иштирокчилари қайси жинсдаги шифокорларга кўпроқ устунлик бериши тан олишди. Экспериментнинг навбатдаги босқичи доирасида тадқиқотчилар шу каби саволларга жавоб беришни сўраб 298 нафар бошқа кўнгиллиларни (эркаклар ҳам, аёллар ҳам) иштирок этишга таклиф қилишди. Шундан кейин ҳар бир иштирокчи ҳар икки жинсдаги шифокорлар билан гаплашиши керак эди.\nЭкспентиментлар натижаларини таҳлил қилиб, психологлар шундай хулосага келишди: энг жасур ва мустақил одамлар шифокорларга тез -тез ёрдам сўраб мурожаат қилишади, лекин касаллик симптомларига етарлича эътибор беришмайди, уларни анча паст баҳолашади. Буларнинг барчаси, албатта, саломатлик учун катта муаммоларга олиб келади. Бу тенденция, биринчи навбатда, эркакларга тааллуқлидир: ўзларини жуда жасур деб ҳисоблайдиган инсониятнинг кучли ярми вакиллари кўпинча ўзда мавжуд касалликларига эътибор беришмайди ва касалхонага боришни орқага суришади.\nБундан ташқари, бундай эркаклар эркаклар шифокорларни устун деб билишади, аёл шифокорларга қараганда эркак шифокорлар анча чуқур билимга эга эканлигига тўлиқ ишонишади. Бунга қўшимча тарзда улар камдан-кам ҳолларда шифокорларга ўзларининг саломатлиги бўйича ҳақиқий ҳолат ҳақида гапиришади.\nҚизиғи шундаки, аёл шифокорлар қабулига борганда эркаклар бирмунча ростгўй бўлишади, чунки қарама-қарши жинс вакили уларда ўз мавқеини йўқотиш ҳиссини уйғотмайди.


Қирғизистон собиқ давлат раҳбари ҳибсга олинди (Видео) - Darakchi\nҚирғизистон собиқ давлат раҳбари ҳибсга олинди (Видео)\nДУНЁ 09.08.2019, 10:42\nҚирғизистонда собиқ президент Алмазбек Атамбаев билан боғлиқ вазият тобора кескинлашиб бормоқда. Чоршанба куни кечқурун махсус хизмат кучлари Қирғизистоннинг собиқ давлат раҳбари Алмазбек Атамбаевни қўлга олиш бўйича амалиёт ўтказди. Бироқ Атамбаев тарафдорлари бунга кескин қаршилик кўрсатди.\nТомонлар ўртасида келиб чиққан тўқнашувда 52 киши яраланди ва бир нафар махсус хизмат кучлари вакили ҳалок бўлди. Атамбоев рўй берган воқеаларда жавобгарлик амалдаги ҳукумат зиммасида эканлигини таъкидламоқда. Сооронбай Жээнбеков эса Атамбаевни Конституцияни бузганликда айбламоқда.\nЭслатиб ўтамиз, собиқ президент коррупцияда айбланмоқда. Июнь ойида мамлакат парламенти Атамбаевга қарши бир қатор айбловларни прокуратурага топширган эди. Шундан сўнг депутатлар собиқ президентни дахлсизлик ҳуқуқидан маҳрум этиш бўйича овоз берди. Полиция Атамбоевни бир неча маротаба сўроқ қилиш учун чақиртирган, бироқ унинг ўзи бу ҳаракатларниннг барчасини сиёсий таъқиб, деб атаб терговга бормаган. Мамлакатда вазиятнинг кескинлашуви ортидан Қирғизистон парламентининг фавқулодда йиғилиши бўлиб ўтди. Алмазбек Атамбаев 8 август куни ўзининг Қўй-Тошдаги қишлоғида жойлашган уйида қўлга олинди.\nҚирғизистон собиқ президенти суд қарорига кўра, 26 августга қадар ҳибсга олинди. Бу ҳақда Атамбаевнинг адвокати Сергей Слесарев маълум қилган. «Суд қарорига кўра Атамбаев 26 августга қадар ҳибсга олинди», — дейди адвокат. Унинг сўзларига кўра, суд қарори Миллий хавфсизлик давлат қўмитаси биносида Первомайск туман судининг судьяси томонидан қабул қилинган. «Судья тергов ишлари олиб борилгунига қадар Атамбаевни ҳисбга олиш бўйича ҳукм чиқарди», — дейди Слесарев.\nТаъкидланишича, собиқ президентни қўлга олиш вақтида бир қатор процессуал нормалар бузилган. «Ҳимоям остидаги одамни қўлга олиш бўйича ҳеч қандай ҳужжат тақдим этилмаган, уни огоҳлантиришган ва тезда қўлга олиш бўйича чора кўрилган», — дейди адвокат.\n2019 йилда энг кўп муҳокама қилинган воқеа ва шахслар эълон қилинди


Москва муфтийси масжидлар етишмаслигидан шикоят қилди - 27.04.2021, Sputnik Ўзбекистон\nТОШКЕНТ, 27 апр — Sputnik. Москвада масжидлар етишмаслиги сабаб 30 мингдан зиёд киши ҳар ҳафта жума намозини пойтахт кўчаларида адо этишга мажбур. Бу ҳақда... 27.04.2021, Sputnik Ўзбекистон\nТОШКЕНТ, 27 апр — Sputnik. Москвада масжидлар етишмаслиги сабаб 30 мингдан зиёд киши ҳар ҳафта жума намозини пойтахт кўчаларида адо этишга мажбур. Бу ҳақда Россия мусулмонлари диний кенгашининг раҳбари муфтий Албир Крганов маълум қилди.Крганов бу йил Москвада Рамазон ҳайити намозини оммавий ўқишга тақиқ қўйилмаганини таъкидлади. Унинг тахминига кўра, шаҳарда Рамазон ҳайитини нишонлашда 250 минг нафарга яқин киши иштирок этади. “Афсуски, пойтахтда (Москвада – таҳр.) масжидлар етишмаслиги муаммосини яна бир таъкидлашим даркор. Ҳайит намозлари у ёқда турсин, ҳатто жума намозларини 30 мингдан зиёд мусулмонлар кўчада адо этишга мажбур, чунки масжидларда жой йўқ”, - деди муфтий. Унинг сўзларидан РИА Новости иқтибос келтирган.Крганов Москва ҳукуматига мурожаат қилиб, бу муаммо албатта ҳал этиш ва шаҳарда масжид қурилиши учун ер ажратишни сўради.Эслатиб ўтамиз, бу йил дунё мусулмонлари Рамазон ҳайитини 13 май куни нишонлашади.\nмосква, масжид, рамазон ойи\n14:14 27.04.2021 (янгиланди: 14:17 27.04.2021)\n© Sputnik / Евгений ОдиноковНамаз\nТОШКЕНТ, 27 апр — Sputnik. Москвада масжидлар етишмаслиги сабаб 30 мингдан зиёд киши ҳар ҳафта жума намозини пойтахт кўчаларида адо этишга мажбур. Бу ҳақда Россия мусулмонлари диний кенгашининг раҳбари муфтий Албир Крганов маълум қилди.\nКрганов бу йил Москвада Рамазон ҳайити намозини оммавий ўқишга тақиқ қўйилмаганини таъкидлади. Унинг тахминига кўра, шаҳарда Рамазон ҳайитини нишонлашда 250 минг нафарга яқин киши иштирок этади.\n“Афсуски, пойтахтда (Москвада – таҳр.) масжидлар етишмаслиги муаммосини яна бир таъкидлашим даркор. Ҳайит намозлари у ёқда турсин, ҳатто жума намозларини 30 мингдан зиёд мусулмонлар кўчада адо этишга мажбур, чунки масжидларда жой йўқ”, - деди муфтий. Унинг сўзларидан РИА Новости иқтибос келтирган.\nКрганов Москва ҳукуматига мурожаат қилиб, бу муаммо албатта ҳал этиш ва шаҳарда масжид қурилиши учун ер ажратишни сўради.\nЭслатиб ўтамиз, бу йил дунё мусулмонлари Рамазон ҳайитини 13 май куни нишонлашади.


Олимлар: Тиш пастаси саратонга сабаб бўлиши мумкин\n09:10 / 03.04.2017\nМаълум бўлишича, тиш пастасида титан диоксиди бўлиб, у инсонда саратонни пайдо қилиши мумкин. Паста қадоқларида у Е-171 номи билан кўрсатилади.\nШунингдек бу модда сақичда ҳам бор. Инсон организмига тушган титан диоксиди ичакларни тўлақонли ишлашига имкон бермайди. Бу модда ичакка иммунитет учун фойдали бўлган элементларни ўзлаштиришга халақит беради.\nТиш пасталари ва сақичларга титан диоксиди ранг берувчи сифатида қўшилади. У инсон иммунитетини кучсизлантиради. Шу билан бирга, бу модданинг доимий таъсири ичакнинг ташқи таҳдидларга чидамлилигини пасайтириш ва унинг яллиғланишига олиб келиши мумкин.\nОлимлар тиш пастаси ёки сақич таркибига нималар киришини диққатлик билан ўқишни тавсия этишмоқда. Мутахассисларнинг сўзларига кўра, титан диоксиди бир қадар хавфсиз модда, бироқ унинг хусусиятлари охиригача ўрганиб чиқилмаган.\nсаратон Тиш пастаси


Хайрия акцияси: Дунёда икки хил қўл бор...\n17:16 / 17.08.2018 13838\nБир муддат аввал устозимдан бир доно фикр эшитгандим. «Азиз ўқувчим! Тингла. Дунёда икки хил қўл мавжуд. Булар олувчи ва берувчи. Бири тинмай тўплайди. Бахил. Ҳеч кимга ёрдам бермайди. Иккинчиси сахий. Яхши инсон. Инсонларга ёрдам бериб роҳатланади. Олувчи қўл яхши еб, яхши яшаши мумкин. Лекин берувчи қўл яхши ухлайди», - деган эди устозим. Жумла олам-олам маънога эга. Бу жумла асл инсон қандай бўлишига урғу беради. Инсонларни меҳр-мурувватли, очиқ қўл ва самимий бўлишга ундайди. Айни вақтда, ҳаёт ҳақиқатини ўқувчига кўрсатиб беради.\nАввалига бемор Ҳосилбек Қурбоналиевни бориб кўрдик. Бемор Тошкент вилоятидан келган. 1 йилдан бери шу касалликка қарши курашиб келмоқда. Ота-она ишсиз. Онаси Наргиза опанинг айтишича, оила шу вақтгача йиғиб қўйганлари, қариндош-дўстлари берган маблағларни сарфлаб келган. Энди эса маблағдан қийналиб қолишган. Бунинг устига опа гепатит «С» касаллигидан мунтазам даволаниб туради. Янги даволатиш босқичига кетадиган дори-дармонларга анчагина маблағ кетади.\n«Болам машина устаси бўлмоқчи. Тузалишига ёрдам қилинглар. Илтимос орзулари ушалишига кўмаклашинг», - дейди беморнинг онаси.\nИккинчи беморимиз Дилноза Расулова. У оғир хасталик билан 2018 йилнинг март ойидан бери даволанмоқда ва ҳозирда даволатишнинг муҳим босқичида. Онаси Шоҳида холанинг сўзларига кўра, дорилар қимматлиги сабаб оила анча қийналиб қолган. Эр-хотин ишсиз. Оиланинг икки фарзанди бор. Ўшаларнинг бахтига қизи тузалишини истайди.\n«Тузалсам ўзимга ўхшаган инсонларга ёрдам бераман. Фарзандларим учун яшашим керак. Касалликдан сабр қилишни ўргандим. Куч ва сабр бўлмаса бу касаллик сизни енгар экан. Ҳеч кимга раво кўрмайман. Орзуларим бор. Фарзандларимни элига хизмат қиладиган инсон қилиб тарбиялаш», - дейди бемор Дилноза Расулова.\nБеморлардан яна бири Сирдарё вилоятидан келган Эркинов Акбаржон. Акбар шу йилнинг 6 апрелидан бери даволанмоқда. Даволашнинг 4-босқичига етиб келган. Шифокорлар бемор тузалиб кетишига умид борлигини айтишган. Онаси Шаҳноза опанинг айтишича, ота оддий ишларда ишлайди. Фарзандининг орзуси ҳарбий бўлиш, ватанига хизмат қилиш.\n«Аллоҳнинг синови экан. Душманга ҳам раво кўрмайман. Болам тузалса бас. Ишонаман, яхши инсонлар бор. Улар ёрдамга келади албатта», - дейди онаси Шаҳноза Байназарова.\nТўртинчи бемор Фарғона вилоятидан келган. Фарзанди Абдуллоҳ ўткир лейкоз билан касалланган. 10 кундан бери даволанмоқда. Бола касаллангани туфайли бу йил мактабдан ҳам қолди. Отаси оламдан ўтган. Боқувчисини йўқотган оила яхшилар кўмагига муҳтож. Онаси Гулмера опанинг сўзлашича, фарзанди Абдуллоҳ катта бўлса, онаси учун чиройли уй қурмоқчи. Бирга яшашни орзу қилади. Ички ишлар ходими бўлишни ўз олдига мақсад қилган Абдуллоҳ. Орзулари ушалсин.\nСўнгги беморимиз Наманган вилоятидан келган Абубакр Ҳайдаров. У жорий йилнинг 2 апрелидан бери даволанмоқда. Оила боқувчиси кунлик ишларда ишлайди. Топгани оиладан ортмаяпти. Даволанишнинг 2-босқичига етган келган оила яхшилар кўмагига муҳтож.\n«Тушкунликка тушиб қолдик. Шу вақтгача қариндошлар, танишлар ёрдам беришди. Лекин ҳозир жуда қийналмоқдамиз. Болам ички ишлар ходими бўлишни орзу қилади. Ватанига хизмат қилишни истайди. Ёрдам беринглар бизга. Ҳеч бўлмаса дуода бўлинглар», - дейди беморнинг онаси Нафиса Тожибоева.\nАзиз ва саховатпеша, хайр-эҳсонни хуш кўриб, ихлос билан қилувчи ватандошлар, «KUN.UZ» сайти сизларга яна бир бор мурожаат қилади, ушбу беморлар даволанишлари учун саховат қўлларини чўзайлик. Зотан, уларнинг оналари учун фарзандини соғ-саломат юриб, камолини кўришдан ортиқ бахт йўқ дунёда! Зора қодир Аллоҳ бизнинг моддий ёрдамимиз сабаб бўлиб ватандошларимизга шифои-комил ато этса, уларнинг кўзлари қувончдан порласа!


10:57 08.08.2017 (Янгиланган 11:44 08.08.2017)\nБандлик ва меҳнат муносабатлари вазири Туризмни ривожлантириш қўмитаси раиси этиб тайинланди.\nТОШКЕНТ, 8 август — Sputnik. Ўзбекистон президенти қарорига асосан, Бандлик ва меҳнат муносабатлари вазири Абдуҳакимов Азиз Абдукахарович Ўзбекистон Республикаси Туризмни ривожлантириш давлат қўмитаси раиси лавозимига тайинланди, шу муносабат билан Ўзбекистон Республикаси Бандлик ва меҳнат муносабатлари вазири лавозимидан озод этилди. Бу ҳақда президент расмий сайти хабар қилди.\nWikipedia маълумотига кўра, Абдуҳакимов Азиз Абдукахарович 1974 йилда Тошкентда туғилган. Тошкент Давлат Иқтисодий университетини Иқтисодчи мутахассилиги бўйича тамомлаган. Япониядаги Хитоцубаси Университетида Магистратурани тамомлаган.\n1993-2004 йилларда "Ипак Йўли", "Берилинер Банк АГ", "Ўзпромстройбанк" ташқилотларида молия мутахассиси лавозимида ишлаб келган.\n2004-2008 йилларда Ташқи Иқтисодий алоқалар вазирлигининг ахборот-таҳлилий бўлимида ишлаб келган.\n2008-2012 йилларда Давлат Мулкини бошқариш қўмитасида биринчи ўринбосар ва раис лавозимларида ишлаган.\n2012-2014 йилларда Хусусийлаштириш, монополиядан чиқариш ва рақобатни ривожлантириш давлат қўмитаси раиси лавозимида ишлаган.\n2014 йилдан бўён Меҳнат ва аҳолини ижтимоий муҳофаза қилиш вазирлигига раҳбарлик қилиб келган.


ПФЛда Суперлига клублари бош мураббийлари иштирокида йиғилиш бўлиб ўтди — Ўзбекистон футбол ассоциацияси расмий сайти.\nПФЛда Суперлига клублари бош мураббийлари иштирокида йиғилиш бўлиб ўтди\nЎзбекистон Миллий олимпия қўмитаси президенти, ЎФА биринчи вице-президенти Умид Аҳмаджоновнинг топшириғига асосан Суперлига учрашувларида фаол ўйин вақтини ошириш, қолаверса футболчиларнинг жисмоний ҳолати ва тайёргарлигини энг яхши даражага олиб чиқиш бўйича Ўзбекистон Профессионал футбол лигаси амалий ишларни бошлаб юборди.\nШу мақсадда бугун ЎзПФЛ биносида Суперлига клублари бош мураббийлари иштирокида йиғилиш бўлиб ўтди. Унда қатор масалалар муҳокама этилди.\nЖумладан, айни пайтда Суперлига ўйинларда аксарият ҳолатларда фаол ўйин вақти 55-60 дақиқа атрофида бўлмоқда. Ушбу вақтни янада кўпайтириш, фаол ўйин вақтини ошириш мақсадида Суперлига клублари ҳам эндиликда ҳар бир футболчи билан индивидуал тарзда ишлаш ва унинг спорт формасини мунтазам таҳлил этиб бориш тартибига ўтади.\nҲозирда миллий терма жамоа ва олимпия терма жамоага номзод футболчилар жисмоний тайёргарлиги ва уларнинг спорт формаси барқарорлиги мунтазам равишда текшириб, таҳлил этиб борилмоқда.\nУшбу амалиётни Суперлиганинг барча клубларида татбиқ қилиш эса ҳар бир клуб ихтиёрида бўлган ўйинчиларнинг мавсум давомида бир маъромдаги спорт формасини ушлаб туриши, бу эса ўз навбатида майдонда ўйин темпининг ошишини таъминлаши тайин.\nБу борада Суперлига клублари устозларининг ҳар бири ўз фикр ва мулоҳазалари билан ўртоқлашди. Аён бўлдики, мураббийлар ҳам ҳар бир шогирди жисмоний ҳолати, унинг ҳафта давомидаги машғулотларда бажарган нормалари ва бошқа кўрсатгичларидан аниқ хабардор бўлиб боришидан мамнун бўлади. Натижада қайсидир футболчида у ёки бу жиҳат оқсаётган бўлса, мураббий шундан келиб чиққан ҳолда унга юкаламалар беради.\nЙиғилиш давомида мураббийлар бу борадаги ўз саволлари, таклифларини билдиришди, қолган клублар устозлари билан ўзаро фикр алмашиб, Суперлига учрашувларида кескинлик ва шиддат, жозибадорлик ва томошабопликнинг ошишида машғулотларнинг интенсивлигини ошириш ва жисмоний тайёргарлик жиҳатига янада кўпроқ урғу берилиши аҳамияти батафсил муҳокама этилди.


— Ялпи мажлисда мустақиллик туфайли жамият ҳаётининг барча жабҳасида мислсиз ютуқлар қўлга киритилаётгани алоҳида эътироф этилди. Дарҳақиқат, истиқлолнинг илк йиллариданоқ чуқур ўйланган миллий тараққиёт стратегияси изчил амалга оширилгани шу муваффақиятларимиз, марраларимизнинг гарови бўлмоқда. Бунинг амалий исботини мамлакатимизнинг қудрати ва иқтисодий салоҳияти тобора ортиб бораётганида кўриш мумкин. Масалан, ялпи ички маҳсулотнинг ўсиш суръати охирги 11 йил давомида жаҳондаги саноқли давлатлар қаторида 8 фоиздан кам бўлмасдан келаётгани ҳам буни яққол тасдиқлайди.\nЖамият ҳаётини янгилаш ва тубдан ислоҳ қилиш жараёнида, ялпи мажлисда қайд этилганидек, парламентимиз ҳам фаол иштирок этаяпти. Олий Мажлис томонидан ўтган даврда амалга оширилган ишлар демократик ислоҳотларни ҳаётимизга изчил жорий этиш ҳамда фуқаролик жамияти қуриш йўлида муносиб ҳисса бўлди. Мустақиллик йилларида миллий парламентимиз томонидан 16 та кодекс ва 800 дан ортиқ қонун қабул қилинганининг ўзиёқ шундан далолат бериб турибди.\nБугун юртимизда халқимиз турмуш шароитларини янада яхшилаш, иқтисодиётимизни жадал тараққий эттириш ҳамда ривожланган демократик давлатлар қаторидан муносиб ўрин эгаллаш мақсадида стратегик ислоҳотлар рўёбга чиқарилмоқда. Албатта, мазкур ўзгаришлар олдимизга янада масъулиятли вазифалар қўяди. Уларни муваффақиятли адо этиш учун, аввало, фаолиятимизга танқидий ёндашиб, ишимиздаги нуқсонларни вақтида бартараф этиш ва масъулиятни оширишимиз зарур. Айниқса, қонунлар сифатини яхшилаш, улардаги нормаларнинг ишлаши учун зарур қонуности ҳужжатларининг ўз вақтида қабул қилиниши юзасидан қатъий назорат олиб бориш бўйича тизимли чоралар кўрилиши керак.\nИкром ҚОРАТОЕВ, Олий Мажлис Сенати аъзоси:\n— Сенат ялпи мажлисида таъкидланганидек, ўтган даврда бири-бирини тўлдирадиган, изчиллик билан рўёбга чиқарилган комплекс чора-тадбирлар халқимизнинг ҳаёт тарзини тубдан яхшилаш, қишлоқларда шаҳарлардагидан қолишмайдиган шарт-шароитларни яратиш, энг муҳими, одамларимизнинг онгу тафаккурини, дунёқарашини бутунлай ўзгартириш имконини берди.\nСобиқ тузум даврида камситилган, эътибордан четда қолган қишлоқ аҳлининг қадрини, иззат-ҳурматини ўрнига қўйиш энг муҳим мезон сифатида белгиланди. Айниқса, қишлоқ жойларда 7 йилда қарийб 70 мингта намунавий лойиҳалар асосидаги уй-жойларнинг барпо этилгани улкан ижтимоий-иқтисодий, социал-маданий аҳамият касб этади.\nКенг кўламдаги шу тарихий ишларнинг бевосита иштирокчиси бўлиш, айни пайтда уларнинг ҳуқуқий асосларини такомиллаштириш, қонунлар ва давлат дастурлари ижроси юзасидан парламент назоратини амалга ошириш орқали бу жараёнларда парламентнинг ҳам ҳиссаси борлиги барчамизда фахр уйғотади. Айниқса, ҳаётга татбиқ этилаётган ислоҳотлар моҳияти ҳамда уларнинг натижаларини қиёсий таҳлиллар асосида кенг оммага тушунтириш, шу тариқа дунёда ҳамда жамиятимизда кечаётган жараёнларга нисбатан нуқтаи назаримизни баён қилиб боришимиз айни муддаодир.\nДарҳақиқат, Президентимиз алоҳида қайд этганидек, парламент — бу жамият ҳаётини ойнадек яққол акс эттирадиган кўзгу. Бинобарин, жамиятда қандай интилиш, фикру қарашлар мавжуд бўлса, улар парламентдаги муҳокама ҳамда мунозараларда ўз ифодасини топиши лозим. Ана шунда парламент халқнинг хоҳиш-иродаси, эзгу мақсадларини мужассам эта олади. Шундан кейин одамлар бундай қонунчилик ҳокимиятига ишонади.\nЭнахон СИДДИҚОВА, Олий Мажлис Сенати аъзоси:\n— Бугун юртимизнинг ҳар бир гўшасида байрам кайфияти ҳукмрон, бунёдкорлик, ободонлаштириш ишлари қизғин давом эттирилаяпти. Бу бежиз эмас. Чунки халқимизнинг эртанги кунга ишончи баланд, бугунидан кўнгли тўқ, турмуш сифати кундан-кун яхшиланаяпти. Буларнинг барчаси истиқлол шарофати, юртимизда рўёбга чиқарилаётган ижтимоий йўналтирилган бозор ислоҳотлари самарасидир.\nУшбу йўналишдаги пухта ўйланган сиёсат жамиятда ижтимоий адолатни қарор топтириш, одамларни жипслаштириш, келажакка бўлган ишончни мустаҳкамлашга хизмат қилаяпти. Мисол учун, мустақиллик йилларида одамларимизнинг ўртача умр кўриш даражаси 67 ёшдан 73 ёшга, аёллар ўртасида эса 75 ёшга етди, оналар ва болалар ўлими кескин камайди. БМТ кўмагида ўтказилган тадқиқот натижаларига кўра, Ўзбекистон дунёнинг энг бахтли мамлакатларидан бири сифатида эътироф этилди.\nБу ютуқ ҳамда марраларни янада мустаҳкамлаш, ижтимоий соҳа қонунчилигини такомиллаштириш, ҳаётий дастурлар ижроси самарадорлигини оширишда ҳар бир сенаторнинг фаол иштирокини тўлиқ таъминлаш муҳим аҳамиятга эга. Бинобарин, яқинда амалиётга киритилган “Парламент назорати тўғрисида”ги Қонун талабларидан келиб чиқадиган вазифаларни тўлиқ бажариш учун ҳар биримиз, аввало, ўзимизга нисбатан талабчанликни оширишимиз лозим.\nЗайнаб БЕРДИЕВА, Олий Мажлис Сенати аъзоси:\n— “Ёшларга оид давлат сиёсати тўғрисида”ги Қонун юртимизда келажагимиз эгаларига қаратилаётган эътиборнинг яна бир юксак намунаси бўлди. Дарҳақиқат, бугун мамлакатимизда ёшларнинг таълим олишидан тортиб касб-ҳунар эгаллаши, ишга жойлашиши, уй-жойли бўлиши — барчаси давлат эътиборида бўлиб, бунинг учун давлат органлари билан бир қаторда, нодавлат ташкилотларнинг, умуман, кенг жамоатчиликнинг саъй-ҳаракати йўналтирилган.\nБиргина таълимга қаратилаётган эътибор хусусида тўхталадиган бўлсак, мамлакатимиз таълим соҳасига йўналтирилаётган йиллик харажатлар ялпи ички маҳсулотнинг 10 — 12 фоизини ташкил этаётир. Бинобарин, жаҳон тажрибасида бу кўрсаткич ўртача 3 — 5 фоизга тенг. Қувонарлиси, Ўзбекистон Давлат бюджетининг қарийб 60 фоизи ижтимоий соҳага йўналтирадиган дунёдаги саноқли давлатлар сирасига киради. Асосийси, ушбу улкан сармоя ҳисобига юртимизда ҳар йили юзлаб таълим муассасалари — мактаб, коллеж ва академик лицейлар, олий ўқув юртлари қайта таъмирланиб, замонавий моддий-техника базасига эга бўлаяпти, республикамизнинг энг узоқ қишлоқларида ҳам спорт мажмуалари қад рост-ламоқда.\nҚонун ёшлар таълим-тарбияси борасидаги ишларимиз самарадорлигини ошириш, йигит-қизларимизнинг ҳеч кимдан кам бўлмаган шарт-шароитларда таълим олиши, касб-ҳунар эгаллаши учун қўшимча кафолатлар яратади. Уни жойларда ёшларга кенг тушунтириш, бу борада уларга берилаётган имтиёзлардан хабардор қилишда сенаторларимиз янада фаоллик кўрсатиши айни заруратдир.\nТоҳир БАҲРОНОВ, Олий Мажлис Сенати аъзоси:\n— Маълумки, Президентимиз Ўзбекистон Республикаси Конституцияси қабул қилинганининг 23 йиллигига бағишланган тантанали маросимдаги маърузасида ички ишлар органларининг, биринчи навбатда, қонун устуворлигини таъминлаш, фуқаролар ҳуқуқ ҳамда эркинликларини ишончли муҳофаза этиш борасидаги мақоми, фаолият шакли ва усулларини аниқлаштириш, шу мақсадда алоҳида қонун қабул қилиш зарурлигини таъкидлаган эди. -Шундан келиб чиқиб, мутасадди идоралар томонидан экспертлар ҳамда кенг жамоатчилик вакилларини жалб этган ҳолда, “Ички ишлар органлари тўғрисида”ги Қонун ишлаб чиқилган.\nСенаторлар қайд этганидек, Қонун ички ишлар органларининг асосий вазифалари, фаолияти йўналишлари ва принциплари ҳамда уларнинг ваколат ва мажбуриятлари, шунингдек, ушбу идораларда хизмат ўташ тартиби ҳамда шартлари, ходимларнинг ҳуқуқий ва ижтимоий ҳимояси яхлит ҳужжатда мужассамлаштирилаётганлиги билан муҳим аҳамиятга эга.\nМазкур ҳужжат фуқароларнинг ҳуқуқ ва эркинликларини ҳамда қонун билан қўриқланадиган манфаатларини ҳимоялашга, юртдошларимизнинг, хўжалик субъектларининг мулкларини асраб-авайлаш, жиноятчиликнинг олдини олиш, одамлар тинчлиги, оилалар хотиржамлигини таъминлашга хизмат қилади.\nМазкур рукндаги бошқа мақолалар: « Ўзбекистон Республикаси Олий Мажлиси Сенатининг олтинчи ялпи мажлиси тўғрисида Ахборот\tЎзбекистон Республикаси Олий хўжалик cуди таркибига ўзгартиш киритиш тўғрисида »


Тож-Маҳалга кириш чекланади — Исломобод\nСиз шуердасиз Бош саҳифа → Тож-Маҳалга кириш чекланади\nislomobod Январь 3, 2018 0 Изоҳ\nҲиндистон ҳукумати дунёдаги энг машҳур архитектура ёдгорликларидан бири бўлмиш — Аградаги Тож-Маҳал мақбарасига киришда чекловлар ўрнатмоқчи. Бу ҳақда South China Morning Post хабар тарқатди.\nҲукумат тарихий обидани яхши сақлаш учун шундай чора кўрмоқда. Ушбу мақбара оқ мармардан қурилган, сайёҳларнинг кўп оқими эса мармарни ифлослантириши ва зарарлаши мумкин. 2016 йилда мақбаран зиёрат қилиш учун келган сайёҳлар сони 6,5 миллион кишини ташкил қилганди, уларнинг аксар қисми — ҳиндлар.\nБу лойиҳа қабул қилинса, Тож-Маҳалга кириши мумкин бўлган ташрифчилар сони кунига 40 минг кишидан ортиқ бўлмайди: айни вақтда, байрам кунларида уларнинг сони кунига 70 минг нафарни ташкил қилмоқда. Хорижлик сайёҳларга чекловлар бўлмайди. Хорижликлар учун мақбарага кириш учун тўлов 1000 рупий (16 доллар атрофида), ҳиндлар эса чиптани 40 рупийга харид қилишлари мумкин.\nТож-Маҳал — Аграда, Жамна дарёси қирғоғида қурилган. Уни Бобурийлар сулоласи вакилларидан бири Шоҳ-Жаҳон ўзининг вафот этган рафиқаси Мумтоз-Маҳалга ёдгорлик сифатида барпо этган. Шоҳ-Жаҳоннинг ўзи ҳам шу ерга дафн қилинган.\nЁдгорлик ҳинд, форс ва араб меъморлари томонидан биргаликда қурилган. 1983 йилда мазкур мақбара ЮНЕСКО рўйхатига киритилганди.


1 йилда 5 марта қоида бузди. Кейингисида бир фуқаро вафот этди\nЖорий йилнинг 8 сентябрь куни соат 15:00 ларда Косон тумани ҳудудидан ўтган 4Р 95 маҳаллий автомобиль йўлининг 6-километрида йўл-транспорт ҳодисаси юз берган. Бу ҳақда Ўзбекистон Республикаси ИИВ Йўл ҳаракати хавфсизлиги бош бошқармаси хабар бермоқда.\nАйтилишича, ҳайдовчи, 1994 йилда туғилган Ш.Ғ. “Ласетти” русумли автомобилни бошқараётган вақтида қарама-қарши йўлга чиқиб кетиб, қаршисидан ҳаракатланиб келаётган ҳайдовчи, 1995 йилда туғилган Д.М. бошқарувидаги “Нексия” русумли автомобиль билан тўқнашган.\nНатижада, “Нексия” ҳайдовчиси оғир тан жароҳатлари олиб шифохонада вафот этган. “Ласетти” ҳайдовчиси эса шифохонага ётқизилган.\nМазкур йўл-транспорт ҳодисаси юзасидан Косон тумани ИИБ ҳузуридаги тергов бўлинмаси томонидан Ўзбекистон Республикаси Жиноят кодексининг 266-моддаси 2-қисми (одам ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилиб, ҳозирда тергов ҳаракатлари олиб борилмоқда.\nҚайд этилишича, “Ласетти” ҳайдовчиси Ш.Ғ. бир йил мобайнида 5 маротаба қоидабузарлик содир этган экан.\n“Барча ҳайдовчилардан белгиланган қоидаларга риоя қилишларини, ўзи ва ўзгалар ҳаётини хавф остига қўймасликларини сўраб қоламиз”, дейилади бошқарма хабарида.


“Қозоғистон Демократик Танлови” партиясининг қамоқдаги лидери Ғалимжон Жақиянов сиёсий фаолиятидан воз кечиши эвазига афв этилишини сўраб ариза ёзгани ростми?.\nҚозоғистон хавфсизлик хизмати вакилларига кўра, “Қозоғистон Демократик Танлови” партиясининг қамоқдаги лидери Ғалимжон Жақиянов сиёсий фаолиятидан воз кечиши эвазига афв этилишини сўраб ариза ёзган. Бироқ “Қозоғистон Демократик Танлови” партияси фаолларининг Россиядаги “Коммерсант” газетасига маълум қилишларича, Жақияновга бундай келишувни махсус хизмат ходимлари таклиф қилганлар аммо у таклифга рози бўлмаган.\n15 сентябр куни Остонада бўлиб ўтган матбуот конференциясида Қозоғистон Миллий Хавфсизлик Хизмати раиси ўринбосари Қўзи-Кўрпеш Карибўзов сенсацион баёнот эълон қилди. Карибўзовга кўра, ўтган пайшанба куни Жакиянов билан шахсан ўзи учрашганда Жақиянов аризаси қабул қилинса, сиёсий фаолиятини тўхтатиш ҳамда “Қозоғистон Демократик Танлови” партиясини молия билан таъминлашдан воз кечишини маълум қилган. Карибўзов, Жакиянов озод этилган тақдирда тадбиркорлик фаолиятини давом эттиришини айтган.\nҚозоғистон телевидениеси орқали кўрсатилган лавҳада, адвокат афв этиш ҳақидаги аризани ўқиб, Жақияновдан “Сиз розимисиз?” деб сўраганда, Жақиянов “Ҳа, розиман” деб жавоб бергани кўрсатилган.\n“Қозоғистон Демократик Танлови” партияси раҳбарияти Ғалимжон Жақиянов тўғрисидаги бу лавҳа “қўпол равишда соҳталаштирилгани”ни қайд этиб, уни “хавфсизлик хизматининг провокацияси”, дея баҳолади.\n“Қозоғистон Демократик Танлови” партияси сиёсий кенгаши аъзоси Пётр Своик Озодлик радиосига телевидение орқали кўрсатилган лавҳа ҳақида шундай деди: “Ўша телесюжет қандай монтаж қилинганидан қатъий назар, биз Ғалимжан Жақиянов сиёсий фаолиятидан воч кечишга мажбур қилинмоқда, деб ҳисоблаймиз. Лавҳа шунга қаратилган”.\nПетр Своикдан: “ Жакиянов ҳақиқатан ҳам афв этилишини сўраб ариза ёзганми?”, -деб сўраганимизда у: “Биз барча тахликалар, хусусан унинг ҳаётига нисбатан бўлган тахлика ва сиёсий вазиятни ҳисобга олиб, унга афв этишни сўраб ариза ёзишни тавсия қилганмиз”, - деди Петр Своик.\nШуни эслатиб ўтиш лозимки, жорий йил май ойида “Қозоғистон Демократик Танлови” партияси асосчиси ва раисдошларидан бири Мухтар Аблязов сиёсий фаолиятини тўхтатиши эвазига афв этилиб, озодликка чиқарилган эди.\nЖақияновнинг “Қозоғистон Демократик Танлови” партиясидаги сафдошларига кўра, Миллий Хавфсизлик Қўмитаси раҳбари ўринбосарининг Жақияновга оид баёноти айнан ҳозир эълон қилингани бежиз бўлмаган. Чунки, ҳукумат Жакияновнинг афв этишни сўраб, 6 август куни Президент Назарбоев номига ёзган аризасини эътиборсиз қолдириши мумкин эмасди. Қолаверса, Президент идораси қошидаги афв этиш ишлари билан шуғулланувчи комиссиянинг навбатдаги йиғилиши шу ой охирига белгиланган. Бироқ қатор Ғарб мамлакатлари ва ташкилотлари ушбу комиссия Жақиянов иши юзасидан қандай қарор қабул қилишини диққат билан кутмоқдалар. Чунки Ғарбда кўпчилик Ғалимжон Жақияновга сиёсий маҳбус сифатида қарайди.\n“Коммерсант” газетаси маълумотига кўра, АҚШнинг Қозоғистондаги элчиси Лэри Нэппер Қозоғистондаги бир гуруҳ муҳолифат вакиллари билан яқинда учрашганида Ғалимжон Жақияновни озод этиш устивор масалалардан бири эканига ишора қилган. Европа Парламенти депутатлари эса Жакиянов озод этилишини талаб қилишмоқда.


Ўзбекистон Республикаси Халқ таълими вазирлиги - “Камалак жилоси” Республика кўрик-танлови ғолиблари тақдирланди\nХалқ таълими вазирлиги, “Соғлом авлод учун” халқаро хайрия фонди, Ўзбекистон Бадиий Академияси, Республика “Сен ёлғиз эмассан” болалар жамоатчилик жамғармаси билан ҳамкорликда ҳар йили “Меҳрибонлик” уйлари тарбияланувчилари ўртасида анъанавий “Камалак жилоси” расмлар кўрик-танлови ўтказилмоқда.\nМазкур танлов жорий йилда ўзгача руҳда ташкил этилди. “Камалак жилоси” Республика расмлар кўрик-танловининг якуний босқичи “Хитой менинг тасаввуримда” шиори остида бўлиб ўтди.\nКўрик-танловда Республикамиздаги “Меҳрибонлик” уйларининг 1500 нафар тарбияланувчилари иштирок этди. Вилоят босқичларида ғолиб деб топилган 100 дан ортиқ акварел расмлар ва 80 дан ортиқ амалий санъат асарлари мазкур кўрик-танловнинг якуний босқичига тақдим этилди. Ҳайъат аъзолари томонидан тасвирий асарлар йўналишида 4 ёшдан 10 ёшгача бўлган иштирокчилардан 3 нафар (1-, 2-, 3-ўринлар); 11 ёшдан 16 ёшгача бўлган иштирокчилардан 3 нафар; амалий санъат асарлари йўналишида 4 ёшдан 10 ёшгача бўлган иштирокчилардан З нафар (1-, 2-, 3-ўринлар); 11 ёшдан 16 ёшгача бўлган иштирокчилардан 3 нафар, жами 12 нафар ҳамда 7 та номинация бўйича ғолиблар аниқланди. 70 та танлаб олинган расмлар Хитой Халқ Республикасига юборилди ва ХХР томонидан қимматбаҳо совғалар тақдим этилди.\nТанлов якунида ҳайъат аъзолари томонидан аниқланган “Камалак жилоси” Республика расмлар кўрик-танлови ғолиблари ва совриндорлари “Соғлом авлод учун” фонди, “Сен ёлғиз эмассан” жамғармасининг қимматбаҳо совғалари ва дипломлари билан тақдирланди.


ИнтерФУТБОЛ :: Андрей Шипилов: "Ҳар қандай рақибни ҳурмат қилиш лозим"\nАндрей Шипилов: "Ҳар қандай рақибни ҳурмат қилиш лозим"\nСуперлига 7- тур доирасида ўтказилган "Бухоро" - "Металлург" (1:4) учрашувидан кейин меҳмонлар бош мураббийи Андрей Шипилов матбуот анжуманида қатнашди.\n- Барчага хайрли оқшом! Аввало шуни айтишим керакки, рақибимиз мусобақа жадвалининг қайси поғонасида бораётганлигидан қатъий назар доимо ўз жамоамдан ва мураббийлар штабидан ҳар бир ўйинга максимал тарзда ёндошишларини талаб этаман. Бугун бутун штаб ва жамоам илк дақиқадан охиригача бор кучи билан ҳаракат қилди. Футболчилар ишга масъулият билан ёндошишса, охиригача курашишсагина натижага эришиш мумкин. Бугун футболчиларимиз майдонда борини бериб ҳаракат қилишди, шунга яраша натижани қўлга киритдик. Энди кейинги ўйинга тайёргарликни бошлашимиз керак, шу тахлит бутун мавсум ишлашимиз лозим. Ўшанда мақсадимизга эришамиз, вазифамизни бажарамиз ва клуб ривожланишда давом этади", - дейди Шипилов.\n- Шаҳзод Убайдуллаев ҳақида фикрларингизни билмоқчи эдик?\n- У билан кўп суҳбатлашамиз. У аста-секин жамоага қўшилиб бормоқда. Убайдуллаев ҳали бор имкониятини намойиш этгани йўқ. Мени хурсанд этаётган жиҳати, Шаҳзод жамоага ишлаяпти. Фақат ўзини ўйлаётгани йўқ. Бу яхши хислат. Шаҳзоднинг потенциал имконияти жуда юқори, у ўз олдига аниқ мақсад қўядиган, шунга эришишга ҳаракат қиладиган тиришқоқ футболчилардан.\n- Бугун эҳтиросларга берилиб ўйинни бошқардингиз, ҳатто ҳакам ёнингизга келиб Сизни тартибга чақиргандек туюлди...\n- Мухлисларсиз ўйинда футболчиларнинг, мураббийларнинг гап сўзлари яққол эшитилиб туради. Менинг ҳам қандайдир эътирозларим ҳакамнинг қулоғига чалингандир, у менга мурожаат қилди. Мураббий ўйинчиларни доимо олға чорлаши, руҳлантириб туриши керак. Мен ҳам учрашувда қандай натижа қайд этилаётганидан қатъий назар шогирдларимдан бўшашмасликларини сўрайман. Чунки бу футбол. Учта тўп фарқи билан олдинда бораётган бўлсангда қандайдир арзимас хатолар эвазига ўн-ўн беш дақиқа ичида голлар ўтказиб юборишинг, вазият тескарисига айланиб кетиши ҳеч гап эмас. Шунинг учун ҳам мураббийларнинг ҳолатини тўғри тушунишларингизни сўрайман.\n- "Машъал" стадиони маъмурияти томонидан яратиб берилган шароитлар ҳақида фикрингиз?\n- Қашқадарё футол инфратузилмасига тан бераман. Бу вилоятнинг қайси клуби билан ўйнаманг, албатта шароитлардан кўнглингиз тўлиб қайтади. Бу ердаги футбол тараққиётига раҳматли Нуриддин Зайниев пайтида таъмал тоши қўйилганди. Ўша тизим издан чиқмасдан, собитлик билан ривожланиб бораяпти. Саҳро ўртасида атиргуллар очилмоқда, деган иборани эшитгандирсиз. Бу ибора Қашқадарё футболига ҳам тегишли. Барчаси ажойиб...\n- Ўтган мавсумда "Металлург" Қаршида "Насаф"ни ранжитган эди. Олдинда "Насаф" билан ўйин кутиб турибди.\n- Ҳозир бугунги ғалабадан кейинги ҳиссиётларимизни енгиб олишимиз керак. Кийиниш хонасида футболчиларимга ҳам буни таъкидлаб келаяпман. "Насаф" ажойиб клуб ва ўз олдига юқори мақсадлар қўядиган жамоа. Ажойиб стадионга эга. "Насаф" бугунги кунда истеъдодларни етиштириш ва тарбиялаш бўйича ўзбек футболида етакчи саналади. Бундай жамоага қарши жиддий тайёрланмаса бўлмайди. Биз барча рақибларимизни ҳурмат қиламиз.


Мацуев ва Рихтернинг концертлари яқин саналарга кўчирилди - Anhor\nAnhor Все посты Мацуев ва Рихтернинг концертлари яқин саналарга кўчирилди\nМацуев ва Рихтернинг концертлари яқин саналарга кўчирилди\n29, 30 ва 31 март кунлари пойтахт жаҳонга машҳур мусиқачиларни кутиб олади, улар “Ўзбекистон” Халқаро форумлар саройи саҳнасида чиқиш қилади. Фестиваль ташкилотчиси: Маданият ва санъатни ривожлантириш жамғармаси.\nАввалроқ биз 17 апрель куни Денис Мацуев “Классика ва жаз” дастури билан Тошкент саҳнасида чиқиши ҳақида хабар бергандик. Энди концерт 29 мартга кўчирилмоқда.\nМацуевдан кейин 30 март куни хайрия концерти доирасида халқаро танловлар совриндори ва ўзбекистонлик таниқли пианиночи Бехзод Абдураимов машҳур классик асарлардан иборат дастурни ижро этади.\n31 март куни эса «Кирилл Рихтер триоси» дастури билан Алёна Зиновьева (скрипка), Август Скрепак (виолончель) ҳамда композитор ва пианиночи Кирилл Рихтер чиқиш қилади. Дастурдан ушбу композиторнинг барча машҳур асарлари ўрин олган.\nГлиэр номидаги ихтисослашган мусиқий академик лицей, В.А.Успенский номидаги Республика ихтисослашган мусиқий академик лицей, Ўзбекистон Давлат консерваторияси ҳамда бошқа пойтахт ва вилоят ўқув муассасаларининг талабалари Бехзод Абдураимовнинг Тошкентдаги концертининг таклиф этилган меҳмонларига айланади. Шунингдек чипталар маданият ходимларига, ўқитувчиларга, мусиқа мактабларининг битирувчиларига, ОАВ вакилларига, блогерларга, инклюзив ресурс марказларига ва кўриш қобилияти бузилган болалар учун ихтисослашган мактаб ўқувчиларига тақдим этилади.\nУчта концертнинг исталган бирига чипта харид қилганда талабаларга ва пенсионерларга (талабалик чиптаси ва пенсия гувоҳномалари мавжуд бўлганида) 30% чегирма тақдим этилади.\niTicket.uz сайтида барча концертларга чипталар харид қилиш мумкин.\nБу муҳим: Денис Мацуев ёки Кирилл Рихтернинг концертларига харид қилинган чипталар амал қилади, уларни алмаштириш шарт эмас.\nБош саҳифадаги фотосурат: Евгений Евтухов\nФарғона вилоятида ёш йигитни дўппослаш бўйича жиноий иш қўзғатилди\nМинг Ўрик ёдгорлиги ёнида Тошкент шаҳар ИИББнинг Маънавият ва маърифат маркази қурилади (+)


Жаҳонгир Умаров ишида Тошкент шаҳар ИИББ ходими “фантазия” ишлатганми? - Zamin.uz\n23:50 / 16.08.2018\nЖаҳонгир Умаров ишида Тошкент шаҳар ИИББ ходими “фантазия” ишлатганми?\nЖиноят ишлари бўйича Олмазор туман судида кўрилаётган тадбиркор Жаҳонгир Умаров ишида Тошкент шаҳар ИИББнинг собиқ ходими Фатҳиддин Нуритдинов “фантазия” ишлатганини тан олди. Бу ҳақда UzNews.uz нашри хабар бермоқда.\nСуддаги айрим далиллар ва очиқ қолган айрим саволларга жавоб бериш учун судга Тошкент шаҳар ИИББнинг собиқ ходими Фатҳиддин Нуритдинов таклиф этилди ҳамда саволларга жавоб берди.\nФатҳиддин Нуритдинов, асосан, судга далил сифатида тақдим этилган аудио ҳамда видеоёзувлар бўйича берилган саволларга жавоб берди.\nЖумладан, у ўзининг маҳалладоши Нозим Ғафуржоновнинг иштирокида тадбиркор Жаҳонгир Умаровнинг офисида видеолавҳа тасвирга олиб, гўёки Жаҳонгир Умаров наркотик билан бўлган ишларга алоқадор эмас, балки айнан Нозим наркотик моддаларни ташлаб қўйганини акс эттирган лавҳани тасвирга туширганига доир саволларга жавоб берди.\n«Бу менинг фантазиям эди, буни Жаҳонгир Умаровнинг илтимосига биноан қилдим деб», – жавоб берди Фатҳиддин Нуритдинов.\nШунингдек, Жаҳонгир Умаров Фатҳиддиннинг барча гаплари ёлғонлигини, у Тошкент шаҳар ИИББ биносига олиб кириб тадбиркорни калтаклагани ва ҳаттоки Фатҳиддин Нуритдинов занжир ёрдамида уни урганини исботловчи далиллари борлигини, айни занжир эса Жаҳонгир Умаровнинг ўзида эканлиги, буни Фатҳиддин Нуритдиновнинг ўзи унга олиб келиб берганини билдирди.\nФатҳиддин Нуритдинов: «Жаҳонгир Умаров наркотик модда истеъмол қилади, деб маълумот олгандан кейин, тадбир ўтказишдан 2-3 кун олдин унинг офисини пойладик, иш вақти тугаб, ишчилар кетганидан кейин у ерда шубҳали шахслар йиғилишаркан», деб айтди.\nШу ўринда судланувчи Жаҳонгир Умаров: «Тадбир бўлган куни душанба эди, агар менинг офисимни 2-3 кун кузатган бўлсангиз, ишчилар уйларига кетганидан кейин шубҳали шахслар йиғиларкан, деб ёлғон гапиряпсиз, чунки шанба ва якшанба кунлари ҳамма дам олишда бўлади ва бизнинг офисда фақат қоровул бўлади, бу ҳаммаси уйдирмалигини тан оласизми шу гапларингиздан кейин ҳам?» — деган мазмунда савол билан мурожаат қилди.\nЖаҳонгир Умаровнинг ҳақли ва асосли фикри уйғунлашган саволига Фатҳиддин Нуритдинов, табиийки, бироз тушунарсиз жавоб қайтарди.\nШунингдек, Тошкент шаҳар ИИББ собиқ ходимига судда раислик қилувчи Зафар Бобонов ҳам савол билан мурожаат қилиб: «Сиз юқорида ўзингиз иштирокингизда суратга олинган видеоёзувларни «фантазия» деб айтдингиз, лекин Жаҳонгир Умаровнинг фарзандлари ҳаётига таҳдид қилганингиз, яъни улар бўйича аудиоёзувга қандай фикр билдирасиз?» — дея савол берди.\nФатҳиддин Нуритдинов эса: «Бу ўзим ўйлаб топган битта воқеа эди», дея вазиятдан қутулди.\nДарҳақиқат, судга тақдим этилган аудиоёзувда (бу ёзув Тошкент шаҳар ЖҚБ собиқ ходими Фатҳиддин Нуритдиновга тегишли эканлиги унинг ўзи томонидан тан олинган), Фатҳиддин Нуритдинов Жаҳонгир Умаровнинг фарзандларини ўлдириб юбориши, уларни қамаб юбориши ва қатор куракда турмайдиган сўзлар билан уларнинг ҳаётига таҳдид қилгани акс этган.\nФатҳиддин Нуритдинов мазкур суд мажлисида тадбиркор Жаҳонгир Умаровни калтаклаганини бўйнига олмаган бўлса-да, уни Тошкент шаҳар ИИББ ҳузуридаги вақтинча сақлаш ҳибсхонасидан терговчининг рухсатисиз бир неча бор ўз хонасига олиб чиққанини тан олди.\nШунингдек, Фатҳиддин Нуритдиновнинг кўрсатмаларидан бирида «Жаҳонгир Умаров қўлга олиниши жараёнида ҳожатхона эшиги очиқ эди», «қия очиқ эди» каби тушунарсиз кўрсатмалар мавжуд.\nЭслатиб ўтамиз, адвокатларнинг илтимосномасига кўра, Суд хизмат текшируви ўтказилиши борасида ажрим чиқарди ва 2018 йилнинг 10 август куни Ички ишлар вазирлиги бу борада ўз хулосасини берган. Ушбу хулосада Фатҳиддин Нуритдиновнинг Тошкент шаҳар ИИББдан ишдан бўшатилгани айтиб ўтилган.\nХизмат текшируви якунланди, натижа шу бўлдики, Тошкент шаҳар ИИББнинг терговчиси ва ЖҚБ ходими ишдан олинди, 10 га яқин ходим эса интизомий жазоланди. Шу ўринда қатор саволлар ўртага чиқади: хўш, улар нима учун жазоланди? Жаҳонгир Умаров ишида йўл қўйган камчилик ва хатолари учун, албатта.\nЖаҳонгир Умаров ҳақиқатан ҳам калтакланганми? Ҳуқуқ-тартибот идоралари иддаоси бўйича эса калтакланмаган. Бўлмаса, нега Тошкент шаҳар ИИББ ходимлари жазога лойиқ кўрилди? Шубҳасиз, Жаҳонгир Умаровга нисбатан тергов ҳаракатлари нотўғри ўтказилгани юзасидан жазоланди.\nАйтиш керакки, Тошкент шаҳар ИИББ ходими Фатҳиддин Нуритдинов суддаги кўрсатмаларининг аксариятида “эсимда йўқ” ҳамда “фантазиям эди булар» дея вазиятдан чиқишга уринди. Бунга эса ҳуқуқ-тартибот идоралари ходимлари ҳозирча аниқ ҳуқуқий баҳо беришгани йўқ. Ҳозирча сукут. Суд эса ўз навбатида бунга баҳо бериши аниқ.\nТан олиб айтиш керак, жамиятга оз бўлса-да фойдаси теккан, муқаддам судланмаган тадбиркор Жаҳонгир Умаров ўзига нисбатан эҳтиёт чораси сифатида қамоқда қолаётганини ҳамон “заказчиклар” қудрати деб билмоқда. Жумладан, унинг ўзи унинг ҳаётини зулматга айлантириш учун ҳаракат қилган Абдушукур Абдуллаевнинг “раҳнамоси”, қудратли генерал Шуҳрат Ғуломовнинг ҳанузгача тегирмон тоши айланмоқда, деган ҳадикда қолмоқда.\nБундан ташқари эса, ҳозирги вазиятни кузата туриб, Абдушукур Абдуллаевнинг: «Жаҳонгир Умаровнинг ҳар бир ўтирган ойи учун Фатҳиддин Нуритдиновга 10 минг АҚШ долларидан бериб тураман», деган гапи ҳақиқатда ўз кучида қоляптими, деган ўйга боради киши. Чунки Жаҳонгир Умаровга нисбатан эҳтиёт чораси сифатида ҳамон қамоқ жазоси ўз кучида қолмоқда. “Замин” янгиликларини “Одноклассники”да кузатиб боринг\nТошкент шаҳар ҳокими: «Мен футболни ёқтирмайман» (видео)\n14-05-2019, 19:30, Жамият\nТадбиркор Жаҳонгир Умаров «иши» бўйича Тошкент шаҳар ИИББ ходимлари ишдан олинди\n14-08-2018, 23:03, Жамият\nТошкентлик тадбиркорнинг онаси Президентга видеомурожаат йўллади (Видео)\n4-08-2018, 17:08, Жамият


13:30 / 30.09.2019 750 pdf Ўқиш режими + -\nЖорий йилдан бошлаб нашр этилаётган “Ҳилол” журнали аста-секин ўз мухлисларига эга бўлиб, уларнинг доимий ҳамроҳига айланмоқда. Унинг ҳар бир сони алоҳида бир мавзуларга бағишланаётгани журналхонни шу мавзу юзасидан кенгроқ билим олишига имкон бераётир.\nНашрнинг навбатдаги 6-сони ҳам долзарб масала – илм олишга бағишланган бўлиб, унда илм олиш фазли ва талаблари, устоз ва шогирд муносабатлари каби мавзуларда бир-биридан қизиқ мақолалар, ривояту ҳадислар келтирилганки, уларнинг ҳар бири ўқувчида катта таассурот қолдириши баробарида илму маърифат томон етаклайди.\nЖурналнинг илк “Муҳаррир минбари” саҳифасининг ўзиёқ кишини мулоҳазага, ҳушёрликка чорлайди. Унда илм олишнинг бугунги аҳволи ва фойдалари ҳақида сўз юритилиб, муаллиф “Бугунги кунда илм олиш учун ҳеч қандай монелик йўқ, аксинча, чорлов бор, имконият бор. Аммо бизда рағбат йўқ, ихлос суст, ғайрат-ҳаракат етишмаяпти. Қанчалаб вақтимизни беҳуда амалларга, номақбул ўтиришларга, ношаръий маросимларга сарфлаб юборяпмиз. Илм олишга, ҳеч бўлмаса, дунё ҳаяжон билан воқиф бўлаётган хабар-маълумотлар билан танишиб қўйишга эса вақт-имкон “топа олмаяпмиз”, дея алам билан ёзади.\nЖурналнинг кейинги саҳифасидаги “Олимлар ҳаққи” мақоласи ҳам ўқишли, ҳам уқишлидир. Уни қунт билан ўқиган киши илм олиш ва олимликнинг даражаси нақадар улуғ эканлиги ҳақида батафсил тушунчага эга бўлади. Хусусан, унда пайғамбаримиз Муҳаммад алайҳиссаломнинг қуйидаги ҳадислари келтирилади: “Олимнинг обиддан (ибодатлидан) фазли тўлин ойнинг бошқа юлдузлардан фазлига ўхшайди” деганлар. Бошқа бир ҳадисда эса: “Олимнинг бир кунлик ибодати обиднинг қирқ йиллик ибодатига тенг” дейилган. Расулуллоҳ алайҳиссалом яна бир ҳадисларида: “Қиёмат куни уч тоифа кишилар шафоат қилишади. Булар – пайғамбарлар, олимлар ва шаҳидлар” деганлар. Демак, аён бўляптики, олимлик пайғамбарлик билан шаҳидлик ўртасидаги мартаба экан.\nШунингдек, журналдаги “Илм эгалари фазли” мақоласида ҳам шундай ҳадис келтирилади: “Ким илм талаб қилиш йўлига юрса, Аллоҳ унга жаннат йўлини осон қилиб қўяди. Фаришталар толиби илмни рози қилиш учун қанотларини ёйишади. Олимга осмондаги зотлар, ердаги зотлар, ҳатто сувдаги балиқлар ҳам истиғфор айтади. Олимнинг обиддан фазли худди ойнинг бошқа юлдузлардан фазлига ўхшайди. Олимлар анбиёларнинг меросхўрларидир. Анбиёлар динор ҳам, дирҳам ҳам мерос қолдиришмаган, улардан мерос бўлиб илм қолган. Ким ўшани олса, улуғ насибани олибди”. Мазкур мақола айнан шу ҳадис шарҳига бағишланиб, унинг туб моҳияти очиб берилади.\nНашрдаги “Ҳилол меҳмони” рукни остида бериб борилаётган суҳбатлар ҳам ўқувчиларни беэътибор қолдираётгани йўқ. Исхоқжон домла Бегматов билан бўлган навбатдаги суҳбат ҳам ана шундай жонли ва қизиқарли дея бемалол айта оламиз. Чунки имом домла айни кунда долзарб бўлиб турган, устоз-шогирд муносабатлари, устоз танлаш ва илм олишда нималарга эътибор қаратиш кераклиги ҳамда шу каби бир қатор муҳим масалаларга тўхталиб ўтган.\nШуни алоҳида қайд этиш керакки, журналда берилган ҳар бир мақола ўзига хос ва қизиқарлидир. Ҳеч бирини оддий кўз югуртириб ўқиб бўлмайди. Бу эса журнал таҳририятининг ютуғидир. Шундай бўлса-да айрим чиқишларни келтириб ўтиш жоиз.\nЖумладан, мавзу юзасидан берилган “Устоз эҳтироми”, “Олимнинг ҳиммати”, “Китоб ўқимай қўйдик”, “Мадраса ва илмий маъҳадлар”, “Билмайман”ни биласизми?”, “Устозларда ибрат бор” каби мақолаларни ўқиган киши бир олам билимга эга бўлади.\nАйниқса, “Мадраса ва илмий маъҳадлар” мақоласида кўплаб тарихий маълумоту манбалар қайд этилган. Жумладан, қадимда устозларга маош тайинлаш борасида тортишувлар бўлганлиги ҳақида ажойиб бир тарихий факт келтирилган:\n“Низомулмулк турли шаҳарларда мадрасалар бино қилдиргач, уларда дарс берадиган мударрисларга маош тайин этади. Уламолар тўпланиб, бу ишни қоралаб, илмнинг баракаси кетганини айтишди ва мотам тутишди. Ушбу маросимда бундай сўзлар айтилган: “Уни шарафли деб билган ва у билан камол топишни мақсад қилган олийҳиммат, қалби тоза кишилар илм билан шуғулланишарди. Агар илмга ҳақ тайинланса, унга тубан ва танбаллар яқинлашади. Бу эса илмнинг хорланиши ва заифлашишига сабаб бўлади”.\nБу сўзлар айтилганига неча асрлар ўтган бўлса-да, шу кунларда ҳам аҳамиятини йўқотмагандек. Чунки илм олиш манфаат учун эмас, балки қизиқиш, маънавий камолот, Ҳақ йўлида бўлиши керак, назаримизда.\nҚисқа қилиб айтганда, журналнинг навбатдаги сони ўтган сонларга қараганда анча залворли ва ранг-барангдир. Бу эса ҳар бир ўқувчида қониқиш ҳиссини уйғотиб, унинг маънавий камолотига хизмат қилиши тайин.\n«Ҳилол» журнали 6-сонидан Бобур Муҳаммадий тайёрлади\nАлибеков Равшан 16:49 / 30.09.2019\nМақолаларингиз хаммаси хам яхши айримларини оила даврасида қоғозга чиқариб қайта қайта ўқишимизга ўқиб ўрганишимизга тўғри келади аммо ПДФ форматда сақлаб бўлмай қолган шунга хайронмиз\n11:05 / 03 октябрь 2053\n10:05 / 30.09.2019 1187\n1718 12:40 / 04.09.2019


АҚШ расмийлари Медведевни яқиндан ўрганди\n13 май 2021, Тошкент вақти: 07:34\nАҚШ давлат котиби Кондолиза Райс ва мудофаа вазири Роберт Гейтс Россияда АҚШнинг Марказий Европада ракета ҳужумидан мудофаа тизимини жойлаштириш режаси ва бошқа масалаларда музокаралар ўтказди.\nК.Райс ва Р.Гейтс рус мухолифати вакиллари билан учрашувдан сўнг Россия ташқи ишлар ва мудофаа вазири билан мулоқотда бўлди.\n18 март куни давлат котиби “Яблоко” партияси раҳбари Григорий Явлинский ва ўтган йилги сайловда парламентдаги ўрнини йўқотган мустақил собиқ депутат Владимир Рижков билан нонушта қилди. К.Райс Кремлнинг ашаддий танқидчиси, собиқ бош вазир Михаил Касьянов ва мухолифат коалицияси раҳбарларидан бири, шахмат бўйича собиқ жаҳон чемпиони Гарри Каспаров билан учрашмади.\nК.Райс ва Р.Гейтснинг Россия ташқи ишлар вазири Сергей Лавров ва мудофаа вазири Анатолий Сердюков билан учрашувлари чоғида ракета ҳужумидан мудофаа ва оммавий қирғин қуролларини тарқатмаслик муҳокама қилинди.\nАҚШнинг ракета ҳужумидан мудофаа тизимининг бир қисмини Шарқий Европага жойлаштириш режаси хусусидаги музокаралар сўнгги ойларда боши берк кўчага кириб қолган.\n“Бу ташрифдан мақсад халқаро ҳамжамият ва икки давлат раҳбарларига мулоқот давом этаётганини намойиш қилишдан иборат. Ўзаро муносабатларга путур етмаслик учун томонлар сўзлашув жараёнини давом эттиришдан, шунингдек, Россия-АҚШ муносабатлари яхшиланишига туртки беришдан манфаатдор эканини кўрсатишдан иборат”, – дейди Вашингтондаги “Ҳеритейж” жамғармасининг Москвадаги бўлими раҳбари Евгений Волк.\nПротоколга мувофиқ ҳозирги учрашув Вашингтонда бўлиб ўтиши керак эди. Ўтган йили ташқи ишлар ва мудофаа вазирлари ўртасида Москвада сўзлашув бўлиб ўтган. Бироқ расмийлар Москвада иккинчи марта музокара ўтказиш Россияга янги президент этиб сайланган Дмитрий Медведевнинг дўстона давлатда сўзлашув ўтказиш тажрибаси ортишига имконият яратади, деган фикрда.\nЕ.Волк фикрича, К.Райс ва Р.Гейтс Россияни келаси тўрт йил давомида бошқарадиган шахс қандай эканини яқиндан билишга қизиқмоқда.\nДушанба куни АҚШ расмийлари Россия президенти Владимир Путин ва Дмитрий Медведев билан учрашган эди.\nЕвгений Волк учрашувлар қандай муҳитда ўтишидан қатъи назар, унинг натижаси ўзгаришсиз бўлади, деган фикрда.\n“Менимча, биз сўзлашув оҳангидаги айрим ўзгаришлар ҳақида гапиришимиз мумкин. Чунки Медведев авввалгидек тажовузкор ва қаттиқ позицияда эмас. Аммо нисбатан мулойим оҳангда музокара юритиш тактикаси Россия ўз позициясини ўзгартиради, деган гапни англатмайди. Аксинча, мен Россия позицияси ўзгаришсиз қолади, деб ўйлайман”, – деди Евгений Волк.


Аввало, ишбилармонларнинг давлат томонидан ҳар томонлама қўллаб-қувватланаётгани, ҳуқуқ ва манфаатлари ишончли ҳимоя этилиши, бизнес фаолиятини бошлаши, ривожлантириши учун яратилаётган қулай шарт-шароитлар, берилаётган имтиёз ва имкониятлар фуқароларда соҳага қизиқиш ортишига сабаб бўлмоқда.\nҒузор тумани Обод маҳалласида яшовчи Ҳабибулло Абдуллаев ҳам бир неча йилдан буён тадбиркорлик билан шуғулланиб келади. Шу вақтга қадар ҳудудда бир қатор ишлаб чиқариш ва хизмат кўрсатиш тармоқларини ишга туширган. Автомобилларни ювиш ва кимёвий тозалаш, кийим-бошларни кимёвий тозалаш, сартарошхона, ташқи реклама баннерларини тайёрлаш каби соҳалар шулар жумласидан.\n- Анча пайтдан буён мустақил равишда бирор тадбиркорлик фаолиятини йўлга қўйишни ўйлаб юргандим, - дейди тадбиркорнинг турмуш ўртоғи. - Бугунги шарт-шароит, имконият ва имтиёзлар фикримни янада қатъийлаштирди. Турмуш ўртоғим, оила аъзоларим ҳам режамни маъқуллади. Уларнинг бевосита қўллаб-қувватлаши асосида "Ёшлар - келажагимиз" жамғармасига ўз бизнес-режам билан мурожаат этдим.\nЗулхумор Тошеванинг тикувчилик фаолиятини йўлга қўйиш режаси жамғарма томонидан маъқулланиб, унга ишни бошлаш учун зарур бўлган 150 миллон сўм маблағ имтиёзли кредит тарзида ажратиб берилди.\n- Бу маблағга 5 та энг замонавий тикув ва бичув машиналарини харид қилдик, - дейди тадбиркор. - Тикувчилик ишини пухта эгаллаган 4 нафар хотин-қизни фаолиятга жалб этганмиз. Айни пайтда буюртма асосида ишчи кийимлари тикаяпмиз.\nТадбиркорнинг таъкидлашича, тикувчилик маҳсулотларига талаб юқори. Буюртмалар сони ҳам кундан-кунга ошиб бормоқда. Шу боис эндиликда фаолиятни янада кенгайтириш, эркаклар, болалар кийим-бошлари тайёрлашни ҳам ўзлаштириш мақсад қилинган.


МУСТАҚИЛЛИК МАСЪУЛИЯТИ - Ўзбекистон овози газетаси\n— Президентимиз Шавкат Мирзиёевнинг Ўзбекистон Республикаси давлат мустақиллигининг 28 йиллик байрамига тайёргарлик кўриш ва ўтказиш тўғрисидаги қарорини ўқиб, кўнглимдан ушбу фикрлар ўтди.\nМустақиллик қадри, истиқлолнинг муқаддаслиги, озодлик туйғуси инсон учун нақадар азиз ва муҳимлигини бизнинг авлод жуда яхши билади.\nОта-боболаримиз қатағон қилиниб, ўз юртларидан мосуво бўлганида, мустабид тузум зиндонларида қон ютганида, бебаҳо китоблар ёқилганида, кўмилганида, тарих сохталаштирилганида, авлодлар хўрланганида, дин ва диёнат, ор ва номус топталганида халқимиз озодликни қанчалар қумсаганди, соғинганди, кутганди.\nАсрий истибдод барҳам топиб, мустақиллик қўлга киритилганда, қадримиз тикланди, қаддимиз тикланди. Бутун вужуд-вужудимизга сингиб кетган қўрқув иллати йўқолди. Биз миллат сифатида ўз асрий анъаналаримиз, қадриятларимизни асраб-авайлаш, бойитиш имкониятига эга бўлдик.\nХалқимиз турмуши ўнгланди. Одамларда ишонч ва умид пайдо бўлди. Инсон ҳақ-ҳуқуқлари давлат ва жамият томонидан ҳимоя қилина бошланди. Йиллар давомида тараққиётга тўсиқ бўлиб келаётган кўплаб иллатлар рўй-рост айтилди. Бартараф этиш чоралари кўрилди.\nПрезидентимиз томонидан ҳаётимиз мазмун-моҳиятига айланган одамларни рози қилиш концепцияси бутун халқимизни ҳаракатга келтирди. Одамлар яхши яшаш учун курашадиган, талаб қиладиган, интиладиган бўлди.\nЖамиятда пайдо бўлган фикрсизлик, лоқайдлик, мутелик ўрнини таклифлар, мулоҳазалар, мунозаралар, баҳслар эгаллади. Бугунги одамлар ҳар қандай топшириқни бажарадиган, кўрсатилган йўлдан юрадиган одамлар эмас, уларнинг ўз дунёқараши, ўз фикри, ўз танлаган йўли бор. Бундай демократик жараёнларнинг бошланишига, ривожланишига, одамлар онгу шуурига ўрнашишига, бир сўз билан айтганда, бутун жамият уйғонишига албатта Президентимизнинг даъватлари, халқ билан мулоқоти оддий одамларни тинглаши сабаб бўлди.\nМамлакат бўйлаб юз бераётган ислоҳотларда одамлар иштироки, жамоатчилик назорати, талаб ва истакларнинг ўрни ва роли тобора ошиб бораётгани озод юрт одамлари онгу тафаккурида буюк эврилишлар юз бераётганини кўрсатади.\nБиргина олий таълим тизимини олиб кўрайлик. Мен ярим асрлик фаолиятим давомида одамларнинг илм маърифат олишига бўлган сунъий чекловларни кўриб ич-ичимдан эзилардим. Фарзандларимиз олий таълим даргоҳларидаги илмий салоҳиятдан фойдаланолмай, баҳраманд бўлолмай юришарди.\nБугун аввало олим улуғланмоқда, университет ва институтларнинг моддий-техник базаси бутунлай янгиланди. Профессор-ўқитувчиларнинг маоши кескин кўтарилди. Қабул квоталари оширилди. Сиртқи ва кечки бўлимлар очилди. Истеъдодли ёшлар, илм-фан намояндалари қўллаб-қувватланмоқда. Чет эллардаги фан ва таълим марказлари билан мустаҳкам алоқалар ўрнатилди. Олий ўқув юртларининг филиаллари очилмоқда. Бу нимани кўрсатади? Ўзбекистонда илм-фанни, маънавият ва маърифатни халққа тобора яқинлаштириш ҳаракати бошланганлигини англатади.\nМен фаолият кўрсатаётган Самарқанд давлат университети тарихини татбиқ этиш, халқаро нуфузга эга бўлган мазкур таълим даргоҳини Улуғбек мадрасасининг вориси сифатида тан олиш масалалари ҳам ўзининг ижобий ечимини топмоқда. Университетимиз бўйича қабул қилинган Ҳукумат қарорида белгиланган вазифаларни бажариш борасида жуда катта ҳажмдаги ишлар олиб борилмоқда.\nИлм йўлини танлаётганларнинг кўпаяётгани, илмий мактаблар фаолияти тикланаётгани қалбимда фахр-ифтихор туйғуларини уйғотади. Минг афсуски, қанча йилларни бой бердик. Илм кишилари рўзғорини тебратолмасдан бошқа юмушларга ўзларини уришга мажбур бўлишди. Кейинги уч йил давомида илмдан кетиш эмас, илмга қайтиш бошланди. Илм аҳлида хотиржамлик, ишонч пайдо бўлди. Олий таълим даргоҳларида сўниб қолган илм чўғлари, гулханларга айланмоқда. Янгиликлар, интилишлар даври бошланди.\nМухтасар айтганда, бугун миллат зиммасида мустақилликни мустаҳкамлаш, тараққий эттириш, миллий ҳамжиҳатликка, миллий бирликка, миллий юксалишга эришиш бурчи ва масъулияти турибди.